Nigute ushobora gukoresha ibinini byo gukuramo inda | HTU\nEngeri y’okukozesa akaweke akajjamu olubuto\nEdagala elijjamu olubuto lya bika bibiri: Mifepristone ne Misoprostol. Okujjamu olubuto nga okozesa obuweke obulungi wetaga okukozesa edaggala elyo lyombi omulundi gumu. Naye, woba tosobola kufuna Mifepristone, Misoprostone yeka asobola okukuyamba okujjamu olubuto era notafuna buzibu.\nLonda oba wandiyagadde okuyiga endagiriro y'okujjamu olubuto bulungi nga okozesa Mifepristone ne Misoprostol oba Misoprostol yeka.\n1. Mifepristone ne Misoprostol\n2. Misoprostol yeka\nNga tonatandiika, soma endagiriro yafe ekwata ku Nga Tonakozesa Buweke. Wekakase\nNga olubutolwo lukyali mu wiki 13 (enaku 91)\nOmaze okwekenenya Ebyokutekako esila na amagezi ag'ekikugu.\nOlina entegeeka y'okwekuuma mumbeera nga wetaga obuyambi obwamangu.\nEndagiriro Y'okujjamu Olubuto Nga Okozesa Mifepristone Ne Misoprostol\nOkujjamu olubuto nga okozesa Mifepristone ne Misoprostol, wetaga akaweke kamu aka 200mg za Mifepristone n'obuweke wakati w'obuna n'omunana obwa 200mcg za Misoprostol. Wetaga okuba nakaweke akakakanya obulumi nga Ibuprofen okukuyamba kubulumi. Tetukuwa magezi kukozesa Acetaminophen ne Paracetamol kuba tezikola kubulumi nga ojjemu olubuto.\nYino engeri y'okukozesa Mifepristone ne Misoprostol okujjamu olubuto:\nMila akaweke kamu aka 200mg za Mifepristone na mazzi\nLindako esawa 24-48\nTeka obuweke 4 obwa Misoprostol (200 buli kamu) wansi w'oluliimi obuleke eyo okumala edakiika 30 bugwelele. Mudakiika ezo 30, toyogela oba okulya, kyoba okola beera mukiifo ekisilifu okwewala okutataganyizibwa. Oluvanyuma lw'edakiika 30, nywa ku mazzi omile bulikimu mukamwa. Kano kasela kalungi okumila akaweke akakakanya obulumi nga Ibuprofen, kuba enjooka zisubilwa okutandiika mangu ddala.\nOmusaayi n'enjoka bigenda kutandiika okujja oluvanyuma lw'okukozesa obuweke 4 obwa Misoprostol.\nOluvanyuma lw'esaawa 24 nga okozeseza obuweke 4 obwa Misoprostol, bwoba nga omusaayi tegunaba kujja oba tewekakasa nti olubuto luvudemu, teka obuweke 4 obulala obwa Misoprostol wansi w'oluliimi. Bulekeyo okumala edakiika 30 bugwelela. Oluvanyuma lwedakiika 30, nywa amazzi era mila bulikimu ekisigadde kubuweke.\nEbilala Eby'okumanya Nga Okozesa Mifepristone Ne Misoprostol Okujjamu Olubuto\nYiga byosubila nga omaze okukozesa Mifepristone ne Misoprostol wano.\nBwofuna enjooka ez'amanyi, Ibuprofen ddagala dungi okukuyamba ku bulumi. Osobola okugula Ibuprofen owamannyi ga 200mg (nga tosose kugenda wamusawo) mu mawanga agasinga obungi. Mila obuweke 3-4 (obwa 200mg buli kamu) buli luvanyuma lw'esaawa 6-8. Bwoba wetaga ekikakanya ku bulumi okusingawo, osobola okukozesa obuweke 2 obwa Tylenol (325 mg) buli saawa 6-8.\nBwoba olina okwelalikilira ku ngeli y'okujjamu olubuto, nga wetaga obuyambi obusingawo, osobola okwogerako ne mikwano gyaffe ku www.safe2choose.org, www.womenhelp.org oba www.womenonweb.org.\nOluvanyuma lw'okukozesa obuweke obujjamu olubuto bu Mifepristone ne Misoprostol, tewetaga kugenda w'amusaawo kufuna bujjanjabi obusingawo. Obuweke bunno bukola bulungi ddala era ekitongole ki World Health Organization kiwagila okubukozesa. Wetaga obujjanjabi obusingawo mumbela zino wamanga:\nOwulila oburwadde oba obulumi tebukendela okumala enaku 2 oba 3. Kino bwekitukawo, funa obujjanjabi muddwaliro mangu ddala.\nOkyawulila obubonero bw'olubuto oluvanyuma lwa wiiki biri nga okozeseza obuweke bunno.\nNga ovaamu omusaayi omukwafu mungi oluvanyuma lwa wiiki 2.\nEndagiriro Y'okujjamu Olubuto Nga Okozesa Misoprostol Yeka\nBwoba tosobola kufuna Mifepristone, osobola okukozesa Misoprostol yeka okujjamu olubuto.\nOkujjamu olubuto nga okozesa Misoprostol yeka, wetaga okumira obuweke kumi nabubiri obwa Misoprostol obwa 200mcg. Era olina okuba na kaweke akaziyiza obulumi nga Ibuprofen okukuyamba okukakanya obulumi. Tetukuwa magezi kukozesa Acetaminophen ne Paracetamol kuba tezikola kubulumi nga ojjemu olubuto.\nYino engeri y'okukozesa Misoprostol yeka okujjamu olubuto:\nLinda esaawa 3\nTeka obuweke obulala buna obwa Misoprostol (200 mcg) wansi w'oluliimi okumala edakiika 30 paka we bugwelela.\nLinda esaawa endala 3.\nTeka obuweke buna obulala obwa Misoprostol (200mcg) wansi w'oluliimi okumala edakiika 30 paka we bugwelela.\nOlina okutandika okuvamu omusaayi n'okufuna enjooka luvanyuma ly'okukozesa obuweke bunno. Kozesa obuweke 12 bwoona n'ebwotandika okuvaamu omusaayi nga tonabukozesa bwona.\nEbilala Eby'okumanya Nga Okozesa Misoprostol Okujjamu Olubuto\nYiga byosubila nga omaze okukozesa Misoprostol wano.\nOluvanyuma lw'okukozesa obuweke Misoprostol okujjamu olubuto, tewetaga kugenda w'amusaawo kufuna bujjanjabi busingawo. Obuweke bunno bukola bulungi ddala era ekitongole ki World Health Organization kiwagila okubukozesa. Wetaga obujjanjabi obusingawo mumbela zino wamanga:


Bukedde Online - Minisitule y’ebyobulamu esitudde buto ku kulwanyisa omusujja gw’ensiri\nMinisitule y’ebyobulamu esitudde buto ku kulwanyisa omusujja gw’ensiri\nEbibala ky'enkooge kirimu emigaso mingi eri...\nAbakyala balabudwa ku kabi akali mu kunaabisa...\nMinisitule etadde ssente endala mu kulwanyisa omusujja gw'ensiri\nDr. Yonas Tegen akiikirira Word Health Organisation mu Uganda (ku kkono) ne Dr. Jimmy Opiga akulira Malaria Control Programme nga bali mu lukung'aana lwa Bannamawulire.\nMinisitule y’ebyobulamu ng’eyita mu kitongole kya Malaria Control Programme etongozza kaweefube mw’egenda okuyita okumalawo obulwadde bw’omusujja gw’ensiri ogusinga okutta abantu mu ggwanga.\nDr. Jimmy Opigo, akulira ekitongole kya Malaria Control Programme ategeezezza nti Gavumenti erudde ebbanga ng’eteeka ssente mu kulwanyisa endwadde y’omusujja gw’ensiri kyokka nga ssente zino zibadde tezimala, naye ku mulundi guno basazeewo okwongera ssente mu kaweefube ono nga zigenda kwongerwako ebitundu 60 ku 100 okusobola okulwanyisa ekizibu kino.\nDr. Opigo ategeezezza nti, Uganda limu ku mawanga agali wansi w’eddungu Sahara omusujja gw’ensiri gye gusinga okukosa abantu wabula nga mu kiseera kino era ly’eggwanga erisoose mu Afrika okuvaayo n’amaanyi okulwanyisa omusujja guno.\nAkatimba k'ensiri kaziyiza okulwala omusujja gw'ensiri\nAnnyonnyodde nti, okusobola okutuukiriza ekigendererwa ky’okumalawo omusujja guno minisitule y’ebyobulamu efunye obuyambi okuva mu kitongole ky’Amawanga Amagatte ekya World Health Organisation, nga kino ky’ekigenda okuwaayo ensimbi ezisinga obungi ezeetaagisa mu kaweefube ono.\nDr. Yonas Tegeng akiikirira WHO mu Uganda ategeezezza nti, Uganda kati ly’eggwanga erikulembera mu Afrika mu kaweefube w’okulwanyisa endwadde y’omusujja gw’ensiri era nga y’ensonga lwaki UN ng’eyita mu kitongole kyayo eky’ebyobulamu esazeewo okwongera okuwagira Uganda.\nMu bigenda okukolebwa mulimu: okwongera okusomesa abantu ku musujja gw’ensiri nga beeyambisa emikutu gy’amawulire egiweereza mu nnimi ennansi, okwongera ssente mu kugula obutimba obugabibwa ku bwereere, okuwa ssente abakugu abali mu mulimu gw’okunoonyereza ku bulwadde buno n’okuyamba ku kkampuni za wano ezivuddeyo okukola ebintu nga langi ne balubu z’amasannyalaze ebigoba ensiri.\nDr. Jimmy Opigo,\n‘Sijja kukkiriza balemesa kulwanyisa musujja gwa nsiri’


Bukedde Online - Mbabazi eyali muninkini wa Kaweesi bamwongedde obukuumi\nMbabazi eyali muninkini wa Kaweesi bamwongedde obukuumi\nAkatabo k'omugagga Ham kateereddwa ku sirabaasi...\nEYALI muninkini w’omugenzi Andrew Felix Kaweesi, Christine Mbabazi Umuhooza bamwongedde obukuumi oluvannyuma lw’omu ku bakuumi be okukubwa essasi ng’amuwerekedde mu ddwaaliro ku Lwomukaaga oluwedde.\nAlbert Hakiri, omujaasi w’eggye erikuuma pulezidenti erya SFC, y’omu ku bakuumi ba Mbabazi baabadde alina.\nKu Lwomukaaga, ye ne banne, Mbabazi yabasabye okumutwala mu ddwaaliro lya Agali Medical Center e Mutundwe bulijjo gye bamujjanjabira kyokka ebintu ne bitatambula bulungi.\nHakiri, yasigadde mu mmotoka banne ababiri, ne bawerekera Mbabazi munda mu ddwaaliro.\nObutatiisa batuuze, mmotoka baasazeewo okugivuga ne bagisimba emabaga w’ekimu ku bizimbe ebiriraanye eddwaaliro.\nAbakuumi bonna, baabadde basazeewo okwambala engoye eza bulijjo obutateekawo mbeera etiisa batuuze era n'emmundu ne bazireka mu mmotoka.\nHakiri, ekyasi baakimukubye mu kugulu okwa kkono.\nYasoose kutwalibwa ku ddwaaliro lya Agali Medical Center Mbabazi we yabadde oluvannyuma ne bamwongerayo ku Victoria Hospital gyali ku ssaawa eno.\nOkusinziira ku baalabye ng’emmotoka esimba emmanju, Hakiri yabadde atudde mu mutto gwa ddereeva ng’alinze banne baawerekedde Mbabazi bamuzze awaka.\nMmotoka baabadde bagisimbye mmanju w’ekizimbe ekiriraanye eddwaaliro e Mutundwe.\nEbyakazuulwa abeebyokwerinda biraga nti, aba LDU abaamukubye ekyasi baafulumye ku mukono gwe ogwa kkono, tebaamubandaazizza kubaako by'annyonnyola ekyasi ne kimulya.\nEyaduumidde okukuba Hakiri essasi, mukulu mu ba LDU era y’omu ku baduumira ebikwekweto bya LDU mu Munisipaali y’e Lubaga.\nOlwamaze okukuba Hakiri, kigambibwa nti, baayingidde mu ddwaaliro nga babuuza omukazi eyabadde atwaliddwa munda gye yabadde kyokka abasawo nga bakolaganira wamu n’abakuumi ba Mbabazi.\nBino olwatuuseewo, kigambibwa nti, Pulezidenti Museveni yalagidde Mbabazi bamwongere obukuumi kubanga obulamu bwe bwandiba nga buli mu matigga.\nOmukazi ono, azze abeerako okugugulana wakati w’ebitongole by'ebyokwerinda. Mu October wa 2017, kaabula kata poliisi ekubagane amasasi n’abajaasi b’ekitongole kya Internal Security Organization (ISO) abaali bakuuma Mbabazi.\nISO, yasibira Mbabazi mu maka ge e Lungujja nga kigambibwa nti, yalina kye yali amanyi ku kutemulwa kwa Kaweesi eyali omwogezi wa poliisi mu ggwanga eyattibwa nga March 17, 2017 e Kulambiro bwe yali ava mu maka ge okugenda ku mirimu emitongole ku yunivasite ya UCU e Mukono.\nMbabazi, yakubira poliisi ng’agamba nti, waliwo abasajja abaali bamuwambidde mu maka ge. Poliisi ng’eduumirwa eyali akulira Flying Squad Herbert Muhangi, yazingako amaka na buli kafo akeetooloddewo.\nAbajaasi ba ISO, baagateeka mu ccemba ne poliisi ebweru, Muhangi yagiragira eggyeko obubaati bwe kuba kufa, kubeerewo.\nPulezidenti bino olwamugwa mu matu, yasindika abamu ku basajja be abamukuuma ne baggyawo aba ISO ne poliisi ne bagiragira okuzingako ebyayo era emyaka kati gibadde ginaatera kuwera ebiri nga Mbabazi akuumibwa ba SFC.\nEkivundu kigobye ababadde balambula eddwaaliro ly’e Kiruddu


Aba “The Hive Bar” e Mukono olunaku lw’abagalana balutaddemu ebinonoggo. – Watchdog Uganda\nin Entertainment, Lifestyle, Luganda, National, News, Showbiz\nABADDUKANYA ekifo ekisanyukirwamu ekya The Hive ekisangibwa mu kibuga Mukono bavuddeyo olunaku lw’abagalana ne baluteekamu ebinonoggo, nga basazeewo okuteekawo ebirabo eri abagalana abagenda okujja mu kifo kyabwe ku Lunaku lw’abagalana olumanyiddwanga (Valentines Day). nga kwotadde okukendeeza ku bisale ku by’okulya saako ne by’okuywa.\nEkifo kino kisangibwa mu Kibuga kye Mukono okuliraana offisi z’ebyettaka (LAND OFFICES) era nga balina ekifo awasimbwa ebidduka ekimala.\nOKusinziira ku akulira ekifo kino Ashraf Kasirye agambye nti bamaze okutegeka eby’okulya n’okunywa ebimala, saako n’okukendeeza ku gimu ku miwendo gye babadde batundirako ebintu byabwe okusobozesa abagalana okwetaayiza obulungi mu kifo kyabwe.\n[/media-credit] Ekipande kya THE HIVE\nAgambye nti kuluno bamaze okutimba ekifo kyonna mu kkala emyufu ne nzirugavu nga kwotadde okukiyoyoota kyonna, okusobola okutuukana n’olunaku lw’abagalana olukwatibwa buli mwaka mu Nsi yonna.\nAnyonyodde nti abantu baabwe naddala abakozesa wayini amanyiddwa nga FOUR COSSINS ne ROBERTSON nga bulijjo eccupa ebadde etundibwa emitwalo 100,000/= basazeewo ku lunaku luno abagalana bagifunire ku mitwalo 90,000/= zokka okubasobozesa okunyumirwa olunaku lwabwe nga tebonoonye nnyo nsimbi.\n[/media-credit] Abadigize mu bbaala ya THE HIVE e Mukono.\n“Abawomerwa ka wayini kaffe akamanyiddwanga BELAIRE ne DOUBLE BLACK, ezibadde zigula emitwalo 270,000/= abagalana bajja kuzifunira ku 250,000/= zokka banyumirwe olunaku lwabwe, ate era tusazeewo okuddiza ku bantu baffe abatuwagira nga abagalana abanasinga okwambala obulungi tujja kubawa ebirabo bingi omuli n’ebyokunywa eby’ebeeyi banyumirwe olunaku” Kasirye bwe yagambye.\nAbakozi ba THE HIVE nga balongoosa ekifo abagalana we bagenda okubeera\n“Tusuubira abantu bonna okujja nga banekedde mu ngoye zaabwe eza kkala emyufu ne nzirugavu, naffe bajja kusanga nga twetegese okubawereza buli kimu omuli eby’okulya ebya buli kika n’ebyokunywa nga ne ba DJ baffe ab’omutawaana okuli DJ Kendi ne DJ Stylas bombi bakubeerayo nnyo okusanyusa abagalana.” Kasirye bwe yayongeddeko.\nNothing beats Speke Resort's 170k per couple for Valentine's dinner\nIn photos: Kofi Annan’s body receives heroic welcome in Ghana\n11th September 2018 at 14:44


Bukedde Online - Kitegeeza ki Latif okuva mu kalulu ka Loodi Meeya\nPulogulaamu y'ebigezo bya PLE, S4 ne S6 ef...\nBy Josephat Sseguya Lawrence Kitatta\nLATIF Ssebaggala okuva ku kuvuganya ku kifo kya Loodi Meeya kiddiridde enteeseganya z’abavuganya Gavumenti ne bakkaanya nti Latif okuvuganya Erias Lukwago bajja kuba bagabanya mu bululu ekiyinza okubafiiriza ekifo.\nBobi Wine (wakati) lwe yali ne Latif Ssebaggaka (ku kkono) ne Chameleone (ku ddyo).\nEnsonda zaategeezezza nti bakkaanyizza abooludda oluvuganya bawagire Lukwago ku kya Loodi Meeya. Latif avuganye ku kya mubaka wa Palamenti ya East Afrika.\nKyokka ab'enkambi ya Jose Chameleone abadde avuganya ne Ssebaggala ku kkaadi ya National Unity Platform (NUP) bagamba nti Latif okuvaamu kiwadde omuntu waabwe enkizo.\nLatif abadde yaakalondebwa okuvuganya ku kya Loodi Meeya ku kaadi ya NUP ng'asinze Chameleone. Latif akiikirira Kawempe North mu palamenti yategeezezza eggulo nti avudde mu lwokaano olw'okunyweza obumu mu ludda oluwakanya Gavumenti.\nYetondedde aba NUP abaamulangiridde ku Lwomukaaga okubakwatira bendera bamusonyiwe okubayiwa. Ssebaggala yasooka kuva mu lwokaano lw'okuddamu okukiikirira Kawempe North.\nCHAMELEONE ANAAKWATA BENDERA YA NUP?\nAbatunuuli b'ebyobufuzi bagamba kijja kuba kizibu oluvannyuma lwa NUP okutegeeza nti beetegerezza empapula ze nga mpewufu.\nFrancis Zaake (mubaka wa munisipaali y'e Mityana) era omu ku batandisi ba People Power yategeezezza Bukedde nti baasalawo okuwa Ssebaggala kkaadi kubanga anywerera ku nsonga okusinga Chameleone akyukakyuka.\nLeero bw'abeera mukatoliki enkya mulokole, enkeera Musiraamu. Latif w'aviiridde mu lwokaano ng'abaava mu DP okwegatta ku NUP okuli Betty Nambooze, Medard Lubega Ssegona, Mathias Mpuuga bagamba nti buli ekibiina okugeza FDC we kirina omuntu ow'amaanyi bog we bajja okuwagira.\nNe bagamba nti ku kya loodi meeya bali ku Lukwago; ekya Kampala Central ku Muhammad Nsereko e Kira ku Semuju Nganda.\nLatif okuvuganya Lukwago kyandibadde kiraga abooludda oluvuganya ng'abatamanyi kubala byabufuzi kubanga olwo kiwa wa NRM enkizo. NRM yaakusimbawo Raga Dee.\nEkirala kyongera okubatemaatemamu. Ku ludda olulala kijja kutegeeza buli omu okunoonya ttiimu emukolera so nga balina kukolera wamu okwang'anga NRM.\nAbooludda oluwabula Gavumenti obuteevuganya ku kifo kimu kyali ku mwanjo mu nteeseganya za Bobi Wine ne Kizza Besigye owa FDC. Kiki ekiddako eri Chameleone Akulira kampeyini za Chameleone, Henry Lubowa agamba nti Ssebaggala k'avudde mu lwokaano kati kkaadi ya NUP yaabwe.\nOMWOGEZI WA NUP ATANGAAZIZZA\nOmwogezi wa NUP, Joel Ssenyonyi yategeezezza Bukedde nti okumma Chameleone kkaadi baamaze kwebuuza ku balonzi abaabalaze ng'akyabulamu okufuuka Loodi Meeya.\nIsrael Mayengo Okusalawo kwa Ssebagala kulungi si ku ludda oluwabuzi lwokka wabula eri buli muntu ayagala okuvuganya ku kifo ky'obukulembeze nti ssinga olaba munno alina enkizo okukusingako omulekera.\nBonna abavuganya basaana okukiyiga kuba kiraga omuntu atalina mulugube mu byabufuzi era kijja kuyamba eggwanga n'abalonzi kuba nabo ebiseera ebisinga basoberwa omutuufu gwe balina okulonda.\nSulaiman Kidandala Omu ku bakwanaganya emirimu mu NUP yagambye abakulu baatudde okusalawo ekiddako era kya kulangirirwa ssaawa yonna.\nMedard Lubega Ssegona(Busiro East) Ssebaggala kye yakoze kyatusanyusizza bonna mu NUP n'abalala abali ku ludda oluwabula Gavumenti. Kyongedde amaanyi mu nteseganya ze tulimu.\nBakoze kya kisajja-kikulu okijjudde okwebuulirira ate kigenda kwanguyaako enteeseganya ezigenda mu maaso okulaba nga tukwatagana bulungi.\nLATIF Ssebaggala okuva ku\nkuvuganya ku kifo kya Loodi\nMeeya kiddiridde enteeseganya\nz'abavuganya Gavumenti ne\nbakkaanya nti Latif okuvuganya\nErias Lukwago bajja kuba\nbagabanya mu bululu ekiyinza\nEnsonda zaategeezezza nti\nbakkaanyizza abooludda oluvuganya\nbawagire Lukwago ku kya\nLoodi Meeya. Latif avuganye ku\nkya mubaka wa Palamenti ya\nKyokka ab'enkambi ya Jose\nChameleone abadde avuganya\nne Ssebaggala ku kkaadi ya\nbagamba nti Latif okuvaamu kiwadde\nomuntu waabwe enkizo.\nLatif abadde yaakalondebwa\nokuvuganya ku kya\nLoodi Meeya ku kaadi ya NUP\nLatif akiikirira Kawempe North\nmu palamenti yategeezezza\neggulo nti avudde mu lwokaano\nolw'okunyweza obumu mu ludda\nYetondedde aba NUP abaamulangiridde\nokubakwatira bendera bamusonyiwe\nSsebaggala yasooka kuva\nmu lwokaano lw'okuddamu\nokukiikirira Kawempe North.\nBENDERA YA NUP?\nbagamba kijja kuba kizibu oluvannyuma\nlwa NUP okutegeeza\nnti beetegerezza empapula ze\nFrancis Zaake (mubaka wa\nmunisipaali y'e Mityana) era\nomu ku batandisi ba People\nPower yategeezezza Bukedde\nnti baasalawo okuwa Ssebaggala\nkkaadi kubanga anywerera ku\nnsonga okusinga Chameleone\nakyukakyuka. Leero bw'abeera\nmukatoliki enkya mulokole,\nLatif w'aviiridde mu lwokaano\nng'abaava mu DP okwegatta\nku NUP okuli Betty Nambooze,\nMedard Lubega Ssegona,\nMathias Mpuuga bagamba nti\nbuli ekibiina okugeza FDC we\nkirina omuntu ow'amaanyi bog\nwe bajja okuwagira. Ne bagamba\nnti ku kya loodi meeya bali ku\nLukwago; ekya Kampala Central\nku Muhammad Nsereko e Kira\nku Semuju Nganda.\nLatif okuvuganya Lukwago\nkyandibadde kiraga abooludda\nkubala byabufuzi kubanga olwo\nkiwa wa NRM enkizo. NRM\nAbakazi abafera abazadde ne babanyagako ensimbi poliisi ebakutte\nAbafera abayizi ba Yunivasite y'e Makerere baggaliddwa


Bukedde Online - Beeyiye mu kimeeza kya Bukedde ku by’ettaka\nBeeyiye mu kimeeza kya Bukedde ku by’ettaka\n‘Awookusula tulina wabula ekyokulya...’\nOmukozi asaze omwana wa nkubakyeyo ennyindo...\nABANTU ab’enjawulo bakedde kweyiwa ku kitebe kya Bukedde okwanja ebizibu n’okusaba okuyambibwa ku ngeri gye basobola okuvvuunuka ebizibu ebiri ku ttaka lyabwe.\nAbamu ku bantu abaasoose okwewandiisa okwetaba mu Kimeeza kino.\nKu ssaawa 1:00 ey’okumakya abantu baabadde baatandise dda okusimba ennyiriri okuyingira mu musomo.\nEnyiriri zaasimbiddwa okuva ku mulyango omunene oguyingira ku kitebe kya kkampuni ya Vision Group efulumya ne Bukedde esangibwa ku Plot 19/21 Third street mu Industrial Area.\nAbakungu okuva mu Minisitule y’ettaka, aba Buganda Land Board, abakungu mu poliisi abaakulembeddwa Charles Mutungi aduumira ekibinja kya poliisi ekikola ku by’ettaka ne Emillian Kayima; kw’ossa ab’ekitongole ekiramuzi, bannamateeka n’abakungu abalala abakola ku nsonga z’ettaka.\nPulogulaamu yatandise ku ssaawa 4:00 ez’oku makya ng’eweerezebwa butereevu ku Bukedde FM Embuutikizi ate ku ssaawa 7:00 ez’emisana n’egenda butereevu ku mpewo za Bukedde TV 1.\nAbantu abenjawulo okuva mu bitundu by’eggwanga ebitali bimu baabadde n’ebizibu by’okugobwa ku ttaka nga kuno kuliko Aloysius Kakande eyavudde e Ggomba, Sulaiman Mugisha okuva e Kisugu, ekkanisa gweyagoba, Kevin Nantongo yagobwa Mulago, Rose Kawuki Namuddu eyavudde e Nakawuka n’abalala bangi.\nVision Group efulumya ne Bukedde be baategese Ekimeeza kino nga bayita mu nteekateeka ewagirwa ekitongole kya nnakyewa ekirwanirira eddembe ly’obuntu ekya Democratic Governance Facility (DGF) okuyambako abantu okwanguyirwa okufuna obwenkanya.\nAbantu bangi baaweereddwa omwagaanya okwanja ensonga z’ettaka n’ebibanja ezibabobbya omutwe nga bazitegeeza abakugu n’abakwatibwako okuva mu bitongole bya gavumenti eby’enjawulo; omuntu wa bulijjo asobole okuyambibwa.\nEnteekateeka eno eddiridde okuyaayaana abantu kwe bazze balaga nga baagala okuweebwa omwagaanya okwogera ku nsonga z’ettaka n’ebibanja n’ekiruubirirwa eky’abakulembeze wamu n’abakungu mu minisitule ezikwatibwako ebyettaka n’ebyamateeka okuyingira mu nsonga bayambeko okuzigonjoola.\nAkulira enteekateeka eno Richard Kayiira yagambye nti Bukedde azze atalaaga ebitundu eby’enjawulo okuli Mubende ne Lugazi, naye ng’ekizibu ky’ettaka kivaayo nnyo mu buli lukung’aana lwe bakuba okwogera ku nsonga eziruma abantu mu kitundu ekyo.\nKu kino kwe baasinzidde okusalawo okutegeka Ekimeeza nga kiri ku nsonga za ttaka zokka.


Bukedde Online - Abatakisi bakubaganye\nBakanyama ba Black babagobye mu kkooti\nAdded 3rd November 2011\nABA UTODA bazzeemu okukubagana ne baddereeva omusaayi ne guyiika kyokka poliisi n’eyanguwa okubataasa bw’ebakubyemu omukka ogubalagala n’amasasi mu bbanga ne babuna emiwabo.\nBya Hannington Nkalubo ne Eria Luyimbazi\nOlutalo lwabadde mu paaka ya takisi enkadde, nga lwavudde ku ssente za lisiiti ne sitiika aba UTODA ze babadde basaba buli takisi efulumya abasaabaze okuva mu paaka.\nBakanyama ba UTODA abaabadde bayiiriddwa ku miryango gya paaka, baakutte mmotoka ya dereeva Richard Mayambala eyakazibwaako erya bizibu ng’akolera ku siteegi y’e Makindye.\nBaamusabye sitiika n’abagamba nti yabadde agirese ku siteegi, olwo ne bamulagira asimbe emmotoka ebbali aggyemu abasaabaze ekintu kye yagaanyi.\nDereeva Mayambala yatabuse n’abasaabaze ne bamwegattako ssaako ba ddereeva ku siteegi y’e Makindye nga bagamba nti bamuleke atuuse abasaabaze bamulinde ng’akomyewo. Aba UTODA baakigaanyi, olutalo ne lunyinyitira.\nBaamukubye ebikonde n’ensambaggere amannyo ne bagayiwa n’agwa wansi.\nBaddereeva baatabuse ne baggala emiryango gya paaka n’enguudo ezigyetoloola nga beemulugunya nti UTODA eyitirizza okubatulugunya.\n“Tetugenda kufulumya mmotoka yonna okuggyako nga bakanyama ba UTODA bafulumye paaka” baddereeva bakira aboogeza obukambwe bwe baawera.\nRichard Mayambala eyabadde azirise aba UTODA baamuyoddewo ne bamutwala mu ofiisi zaabwe. Kino kyayongedde badereeva obusungu ne balumba ofiisi za UTODA ku paaka baziwambe n’okuggyayo munnaabwe gwe baabadde bagambye nti afudde. Poliisi yasanze abavubuka batandise okumenya ofiisi bayite emmanju.\nAkulira ebikwekweto ku CPS, Norman Musinga yalagidde basajjabe ne babakubamu omukka ogubalagala n’amasasi mu bbanga okubagumbulula. Kino kyawonyezza abakulembeze ba UTODA abaabadde beekung’anyirizza mu ofiisi ne ddereeva Richard Mayambala obutatuusibwako bisago.\nAbamu ku badereeva abeegattira mu kibiina kya DACCA baalangirira nti eby’okusasula UTODA ssente baabikomya ku Mmande. “Endagaano yaabwe yaweddeko nga October 31, 2011 era ffe eby’okusasula twabivuddeko wadde UTODA enaatukuba,” ssentebe waabwe Mustafa Mayambala bwe yagambye.\nEmbeera eno yawalirizza aba KCCA okuwandiikira kkooti nga bagisaba ekendeeze ku kiseera omusango gwa UTODA nabo we gugenda okuwulirwa kubanga ekiragiro kye yawa aba UTODA kitandise okuleetawo okulwana mu baddereeva.\nUTODA yafuna ekiragiro mu kkooti ekiyimiriza KCCA okusazaamu ttenda yaabwe wadde okweddiza paaka okutuusa ng’omusango guwuliddwa.\nOmumyuka wa ssentebe wa UTODA, Chris Ssengooba yagambye nti okulwana mu paaka kuliko abantu abakukumamu omuliro baddereeva batabuke. “ Aba DACCA n’abawagira okuleeta bbaasi zikolere mu Kampala beebakuma mu baddereeva omuliro,” Ssengooba bwe yagambye.\nAkulira ettabi lya Red Cross, Michael Ddembe yagambye nti abaalumiziddwa bonna bali 10 nga basatu ku bo baatwaliddwa mu ddwaaliro e Mulago okuweebwa obujjanjabi obusingako olw’obuvune bwe baafunye.\nOmuduumizi wa poliisi ya Kampala Metropolitan, Andrew Kaweesi yagambye nti ayongedde abaserikale be mu paaka okukuuma emirembe nga bw’asisinkana enjuyi zonna okukkiriziganya ku bisobye kyokka n’alabula abamenyi b’amateeka okukikomya.\nPoliisi ekubye amasasi mu bbanja okugumbulula abeekalakaasi\nBarbie alaze kyâ€™alinawo ngâ€™asiibula bawala banne


Bukedde Online - Kasooli okumufunamu situnda wa mpeke\nAlambuzza balimi banne n'abakwasa ekinyegenyege...\nKKAMPUNI ya Vision Group efulumya ne Bukedde, ekwataganye ne bbanka ya dfcu, ekitebe kya Budaaki mu Uganda ne kkampuni y’ennyonyi eya KLM okunoonya omulimi n’omulunzi asinga mu Uganda omwaka gwa 2018 wansi w’omulamwa ogugamba nti ‘Obulimi obukolanga bizinensi?’ Abanaavuganya mu mpaka zino mujja kutuweereza amannya gammwe tubatuukirire tubawandiikeko buli Mmande.\nLeero EMMANUEL SSEKAGGO, akuleetedde Joseph Kato 40, omulimi wa kasooli ng’amwongerako omutindo n’atunda obuwunga. Alimira ku kyalo Kasaali mu ggombolola y’e Buwama mu disitulikiti y’e Mpigi.\nOMULIMI yenna okufuna mu by’alima alina okuliikiriza ettaka buli luvannyuma lwa sizoni oba waakiri omulundi gumu buli mwaka. Ekirala ekikulu kwe kufaayo okukuuma omutindo gw’ebintu by’okungudde kuba ne bw’ofuna amakungula amalungi n’ogalagajjalira owunzika ofi iriddwa.\nEgyo gye gimu ku miramwa Kato gy’atambulirako mu kulima n’okulunda ku ffaamu ye eya Kasaali Mixed Farm. Kato mulimi wa kasooli ng’amulimye kati myaka 10 ate bw’amala. Alina yiika 40, ku zino ettaka erya yiika 10 alipangisa ate 30 lirye. Ku kasooli, agattako okulunda embizzi era ng’alina embizzi ezisoba mu 100 ekika kya Large White n’ekibira kya kalittunsi kya yiika 10.\nENTANDIKWA Nali musuubuzi wa kasooli, nga bwe mmala okusuubula mmutwala ku kyuma ne mmusa ne ntunda akawunga. Naye mu 2009 nasalawo okutandika okwerimira omu ku kasooli, nga nkibaze nti nja kufuna ekiwera nga nnyongerako omutindo. Kuba akatale k’obuwunga nali nkalina nga sisobola na kukamatiza.Nasalawo okulunda embizzi okusobola okukendeeza ku ssente ze nkozeseza ku bigimusa, kati sizoni egenda okutuuka nga obubi obuvudde mu mbizzi busobola okummala okukozesa ku yiika 40 ze nnima, kubanga mba mbuterese okumala emyezi mukaaga. Enjuyi zombi zeewagira, kuba ne ccacu ava ku kasooli mmuliisa embizzi ne nzibanja obusa obw’ebigimusa. Bwe mmaliriza okukungula kasooli, ebisoolisooli si biggya mu nnimiro, mbisaawa n’oluvannyuma ne mpisaamu ttulakita ng’ebizingira mu ttaka liddamu obugimu ne mba nga nkozesa ebigimusa bitono mu kusiga.\nOKUKOLA SSENTE Kasooli gwe nnina akyali muto, wabula omwaka oguwedde nalima yiika 40. Nafuna kkiro 72,000 bwe nagenda okugabanyaamu kkiro zino mu yiika 40 nga buli emu nagikungulamu ensawo 15 nga buli nsawo ezitoye kkiro 120. Kkiro zino bwe nzikubamu obuwunga, nsobola okufunamu kkiro emitwalo 5 okusinziira ku bulungi bwa kasooli, kale katugambe nti ezo ze zivuddemu, mba nfuna obukadde 90, nga buli kkiro y’akawunga ngitunze 1,800/-, wabula nze nakibala nga yiika ngiteekamu emitwalo 60, kitono kubanga ttulakita yange. Kasooli okuvaamu ssente ekitono wandibadde olima yiika 20 okudda waggulu, wabula asimba ekika wansi oba ojja kufissa kitono.\nOKUYAMBA ABALALA Ffaamu eno eyamba abantu naddala abavubuka mu kitundu abafuna wano emirimu egitali gimu. Okugeza nnina abakozi abenkalakkalira musanvu nga mu bano kuliko omufumbi, omukuumi, ddereeva avuga obuwunga n’avuga ttulakita n’omuyambi we n’abakola mu mbizzi babiri, bonna mbasasula. Waliwo abalala abakola okusinziira ku mirimu egiriwo nga okukoola, okuwewa kasooli, abamuttika oba okutikula n’abalala. Bano basukka mu 15 era mbasasula buli lunaku okusinziira ku mulimu oguba gukoleddwa. Ate mu kusiga n’okukoola, nkozesa abasoba mu 20 buli omu mmusasula 7,000/- olunaku. Kale okubaawo kwa faamu eno kuyamba abantu bangi ddala. Ng’oggyeeko abakozi, abantu mu kitundu kyange bafuna akawunga akali ku mulembe anti abasinga bakagula ku nze. Ate abantu bangi bayize okulima kasooli era kati wano mu Buwama kasooli alimibwa mu bungi, ate ne mubagulako. Nagula ttulakita ngipangisa abantu ku kyalo ne mbalimira.\nAKATALE Akatale k’akawunga kagazi, ng’oggyeeko bakasitoma bange, ab’amasomero abalala akawunga bakanona ku kyuma ku bbeeyi y’okusuubula. Nguza n’abasuubuzi okuva e Masaka ne mu bubuga obuliraanye\n.OKUKUUMA BY’AKUNGUDDE Kasooli mmunuula ng’akaze bulungi ate ne nnyongera okumwanikamu, nkikola bwentyo aleme kukukula. Wabula amutumbaali okwanikibwa galina okuba nga mayonjo kuba eno mmere, abantu n’ebisolo bagirya. Bw’oba osazeewo kutereka kasooli ow’empeke, w’olina okumuteeka walina okuba nga wayisa empewo kyokka nga tewayingiza bunnyogovu. Wansi sookayo obubaawo kw’aba atuula.\nOKUKUUMA OBUTONDE BW’ENSI Mu nnimiro, sitema miti kugimalamu, kubanga nkimanyi bulungi nti kino kittattana obutonde bw’ensi. Ate nsimba n’emiti emirala kuba nnina ekibira kya kalittunsi kya yiika 10. Ate mu nnimiro yange nkozesa bigimusa ebiva mu mbizzi tebirina bulabe bwonna ku ttaka. Nakyo kyongera okukuuma obutonde.\nOKUBAAWO KWA FAAMU NGA TALIIWO Nnina essuubi nti ne bwe mba siriiwo ffaamu esobola okusigala ng’etambula kubanga, emirimu gyonna ngikola ne mukyala wange era talina ky’atamanyi. Oluusi mmanyi okutambula mu busuubuzi bwange naye emirimu gisigala gitambula ate ekirala nazimba abakozi bange era bakimanyi bulungi nti bizinensi yaffe ffenna era tulina okugikuuma.\nEkirala abakozi abategedde omulamwa kwe tutambulira sitera kwagala kubakyusa okuggyako nga waliwo ensonga kuba bannyamba okunyweza ffaamu yange. Ennima ya kasooli Ennaku zino abalimi ba kasooli tulina obuzibu bw’akasaanyi. Kano nakasalira amagezi nga kasooli olumera nga nfuuyira. Bw’aba yaakamera nga wa bikoola bisatu nfuuyirako Rocket, ate bw’atuuka mu maviivi nga nnyongera. Kino kiba kimala era akawuka kaba tekajja kumulya.\nNga nnaasimba kasooli, nsooka kuyisaamu ttulakita n’egonza ettaka. Ekiddako kuba kutema layini n’okusimba era nga nsimba kasooli ekika kya Longe 10, akulira emyezi esatu n’ekitundu ate ku myezi etaano aba akala. Mu kusimba ndeka amabaanga ga ffuuti bbiri okuva ku layini emu okutuuka ku ndala ate emu kitundu okuva ku kinnya okutuuka ku kirala nga buli kinnya nsimbamu empeke bbiri.\nMu kusimba wansi nsookayo ekigimusa ekyawola n’oluvannyuma ne nsuulamu empeke. Kasooli okumukuuma nga temuli muddo, osaanye okukola emirundi ebiri, muleke akalire mu nnimiro wabula weerinde n’amatundubaali ssinga otuuka okukungula ng’enkuba etonnya. Ate era mu budde bw’okukungula, oluusi biba biseera bya nkuba. BBANKA OKUMUWOLA Bbanka zisobola bulungi okumpola kubanga emisingo ngirina okugeza ebyapa by’ettaka ate mu bbizinensi si kyangu kwewala bbanka kubanga osobola okufuna obwetaavu bwa ssente teziriiwo, era nneewola ne nsasula\nWano ng’ali mu kyuEzimu ku mbizzi z’alunda. ma ekikuba kasooli.\nOKUKUUMA BY’AKUNGUDDE Kasooli mmunuula ng’akaze bulungi ate ne nnyongera okumwanikamu, nkikola bwentyo aleme kukukula. Wabula amutumbaali okwanikibwa galina okuba nga mayonjo kuba eno mmere, abantu n’ebisolo bagirya. Bw’oba osazeewo kutereka kasooli ow’empeke, w’olina okumuteeka walina okuba nga wayisa empewo kyokka nga tewayingiza bunnyogovu. Wansi sookayo obubaawo kw’aba atuula.\nEkirala abakozi abategedde omulamwa kwe tutambulira sitera kwagala kubakyusa okuggyako nga waliwo ensonga kuba bannyamba okunyweza ffaamu yange. Ennima ya kasooli Ennaku zino abalimi ba kasooli tulina obuzibu bw’akasaanyi. Kano nakasalira amagezi nga kasooli olumera nga nfuuyira. Bw’aba yaakamera nga wa bikoola bisatu nfuuyirako Rocket, ate bw’atuuka mu maviivi nga nnyongera. Kino kiba kimala era akawuka kaba tekajja kumulya. Nga nnaasimba kasooli, nsooka kuyisaamu ttulakita n’egonza ettaka.\nEkiddako kuba kutema layini n’okusimba era nga nsimba kasooli ekika kya Longe 10, akulira emyezi esatu n’ekitundu ate ku myezi etaano aba akala. Mu kusimba ndeka amabaanga ga ffuuti bbiri okuva ku layini emu okutuuka ku ndala ate emu kitundu okuva ku kinnya okutuuka ku kirala nga buli kinnya nsimbamu empeke bbiri. Mu kusimba wansi nsookayo ekigimusa ekyawola n’oluvannyuma ne nsuulamu empeke. Kasooli okumukuuma nga temuli muddo, osaanye okukola emirundi ebiri, muleke akalire mu nnimiro wabula weerinde n’amatundubaali ssinga otuuka okukungula ng’enkuba etonnya.\nAte era mu budde bw’okukungula, oluusi biba biseera bya nkuba. BBANKA OKUMUWOLA Bbanka zisobola bulungi okumpola kubanga emisingo ngirina okugeza ebyapa by’ettaka ate mu bbizinensi si kyangu kwewala bbanka kubanga osobola okufuna obwetaavu bwa ssente teziriiwo, era nneewola ne nsasula


ABAYIMBI be bamu ku bantu abamanyiddwa okuganza abakazi ababasinza emyaka bayite ‘‘Suga mammi’’ olwa ssente.\nKino bakikola olw’okwagala okwanguyirwa obulamu obwa bulijjo n’obw’okuyimba engeri gye kwetaaga ssente ennyingi era abayimbi abasinga bafuna bankubakyeyo n’Abazungu ababateekamu ssente n’okubawa entandikwa.\nAbamu babasanga ku byeyo gye baba bagenze okukubira emiziki ne babalaga ssente ezibatengula emitima ate abalala okubakolera ku bizibu byabwe eby’amangu. Waliwo n’abakazi ababaganza olw’okuba bassereebu era batera kubasanga mu bivvulu gye babakubira obwama.\nOlw’okuba abayimbi bagenda okuganza abakazi bano nga balina abakyala oba abaagalwa baabwe kuno, basalawo okubeera nabo mu mukwano ogw’ekyama. Babasisinkana bagenze ku kyeyo okuyimba oba nga bazze kuno mu luwummula wabula abalala laavu yaabwe basalawo okugitwala ku ddaala eddala ne babatongoza nga bakyala baabwe.\nDr. Propa ne Patricia ku mmotoka yaabwe ey’ekika kya BMW.\nDOROTIA YANKWATA KU MUKONO\nNg’oggyeeko Jose Chameleone atera okusiima Dorotia (maama wa muwala we omukulu, Ayla Mayanja) gw’agamba nti yamuwa entandikwa ya maanyi, abayimbi abalala abayise mu mbeera yeemu tebaagala kubyogerako n’okulaga abakazi ababakutte ku mukono.\nChameleone ne Dorotia baasisinkana Kenya mu gye 90. Olw’okuba yali amulabyeko e Uganda ng’ate Dorotia ali mu mbeera nnungi, yakwatibwako embeera Chamilli gye yalimu n’amusimba ‘Omutwalo gwa doola’ yeetereeze.\nYazitwala mu situdiyo n’akola oluyimba lwa ‘maama miya’ era enkolagana eno yavaamu laavu ne bazaala n’omwana. Oluvannyuma baayawukana nga kati alina Daniel Atim.\nAbayimbi abayimiriddewo ku ssente z’abakyala\nl Dr. Propa.\nOno ye yayimba ‘Omwana w’omwavu’. Ayogerwako ng’omu ku bayimbi abafunye n’okuyimirirawo ku ssente z’abakazi ze bamuteekamu.\nKalina Dr. Propa ne Patricia gye bazimba e Nsangi.\nOkumanya ekintu kino akifunyemu, kati avuga mmotoka za bbeeyi zokka okuli: BMW, Range Rover, Land Cruiser ssaako okusula mu maka ag’omulembe e Kajjansi era bw’omusanga nga tomumanyi toyinza butamwesiiimisa olw’obulamu bw’alimu ne ssente okumukeera.\nDr. Propa nga tannaba kwagalana ne Patricia (mukazi we kati), yasooka kubeera ne muwala w’omugagga Godfrey Kirumira (omugenzi Angela Sanyu Kirumira) gwe yazaalamu abaana babiri.\nPropa asisinkana Patricia\nDr. Propa agamba nti mu 2007, yali agenze okuyimba mu Austria ne zireeta omukazi eyali anyumiddwa emiziki gye n’amufuuwa Euro 100 (eza Uganda 378,217/-).\n‘‘Katono nfe essanyu era olwava ku siteegi ne munoonya okumwebaza. Twawanyisiganya nnamba z’essimu era eno ye yali entandikwa y’omukwano gwaffe.\nDr. Propa ng’ali ku mmotoka yaabwe ey’ekika kya Range Rover.\nMu kusooka saalina kirowoozo kya kubeera naye mu bya laavu engeri gye nalina omukyala ate nga ndowooza nti ne Patricia mufumbo.\nWabula bwe nazuula ekituufu ng’ate n’ebyange eno byali bibanja, kwe kuyingirawo ne tutandika omukwano gw’ewala nga Patricia abeera bweru. Bwe yakomawo nneeyongera okumwetegereza ne nkizuula nti muntumulamu gwe nsobola okubeera naye era n’abaana tuzadde.\nAbagamba nti Propa yeeyagalira mu mmali ya mukazi bakiggya ku bbanga lye bamulabidde ng’ali mu mbeera y’okweyiiya, addiridde mu by’okuyimba nga talina bivvulu bivaamu ssente n’eky’amateeka Patricia ge yamuteekako gye buvuddeko n’atuuka n’okumugobako mikwano gye ng’era bw’okuba ssimu ya Propa, Patricia yagikwata, tamuwa gaapu, y’amulagira eby’okukola era kati yaakolanga maneja we ekireetedde n’abamu okuyita Patricia ‘‘Suga mmami’.\nDr. Propa ne mukyala we Patricia nga bali mu mukwano.\nBano balina amaka g’ekikungu e Kajjansi agali ku yiika bbiri, ennyumba z’abapangisa e Kanyanya n’e Kajjansi n’endala gye bazimba e Nsangi. Balina ebbaala e Lukuli Nanganda, mmotoka ez’ebbeeyi ne ffaamu e Ssingo.\nPatricia simwagalako ssente\nDr. Propa agamba aboogeera nti Patricia yamwagalako ssente bamulinako nsaalwa. Kye mulina okumanya nti nze ne Patricia twenkanya emyaka. Buli omu alina 33. Kati omuntu w’emyaka 33 mumuyita mutya Suga mmami?\nAmaka ga Dr. Propa ne mukyala we Patricia agasangibwa e Kajjansi.\nEby’obugagga bye mulaba tubiggye mu ntuuyo zaffe ate mmotoka ezo nazigula ku ssente zange tekuli yadde ekikumi kya Patricia.\nAbo abatayagala kukola be balina endowooza nti buli afuna ssente ziba za mukazi.\nOkuteeka amateeka ku mwami wange Dr. Propa sikikola lwa kwagala kumufuga wabula muyamba kumutereeza afuuke omusajja eyeegombesa n’okumuggyamu emize.\nDr. Propa ng’akubira abadigize omuziki mu bbaala ye.\nKye mmanyi Propa musajja mukozi kyokka alina abawala ababadde bamutawaanya. Bwe nali ebweru nnafuna okunyigirizibwa olw’ebintu bye yali akola ng’okuganza abakazi n’okutamiira ng’akozesa ebiragala.\nMu 2015 nakomawo ne mmala ekiseera kitono ne nzirayo kyokka hhenda okudda mu 2016 ng’ayongedde okwonooneka nga n’eby’okuyimba abivuddeko ne mutuuza ne mubuulirira n’okumulaga obuzibu abaana baffe bwe bayinza okufuna nga yeeyisa atyo. Kati yatereera era taata w’abaana mulungi.\nDr. Propa y’ani\nAmannya ge amatuufu ye JohnHoll Arinaibye. Agamba tamanyi bazadde be kubanga nnyina yafa ng’amuzaala mu ddwaaliro e Kitovu ate ne taata we tamumanyi.\nAloysius Ssozi ne Venerander Nabukeera be baamukuza era baasooka kubeera Mutete e Ssembabule.\nBaamusomesa okutuuka mu P7 oluvannyuma ne bamukwasa Sam Ssebagereka ne mukyala we Kako Victoria ab’e Kayunga abaali babeera e Kololo.\nBaamusomesa okuva mu SI ku Kyambogo College okutuuka mu S4. Wano we yakoma n’atandika eby’okuyimba. Yasulako e Lukuli Nanganda mu 2003 gye yava n’agenda e Rwanda.\nYamanyika mu 2007 ng’ayimbye “Omwana w’omwavu ne Oba ogenda genda’. Kuno kwagasse ‘Omusama w’e Kampala’ nga kati ayimbira mu kibiina kya ‘Team no strees’.\nSsemawere n’Omukadde gwe yagattibwa naye.\nl Guvnor Ace\nYe Ronald Ssemawere ng’ali mu kibiina kya Leone Island ekya Chameleone. Mu August 2015, yeewuunyisa abantu bwe yagattibwa ne nnamukadde, Jonnson Ann Lisa 75, enzaalwa ye Sweden.\nYadde yavaayo n’ategeeza nga bwamwagala, bangi baakiwakanya nga bagamba nti amunoonyako ssente na butuuze bw’e Sweden. Gye buvuddeko baagenda e Sweden ate oluvannyuma ne baawukana ng’afunye omuwala omuto.\nl Axess Kayemba\nOno ye Shafiki Kayemba naye yali muyimbi mu Leone Island nga kati abeera Thailand gye yafuna omukazi amuteekamu ssente. Agamba nti omukazi ono yamuwonya ennaku y’e Kampala.\nl Big Eye ne Sheila Patience\nYadde bano baayawukanye nga Big Eye alumiriza Sheila okumuteekako amateeka n’okumulemesa okuyimba, emabega babadde mu mukwano n’amuzaalamu n’omwana.\nBig Eye nga bakyali mu laavu ne Sheila Patience.\nOlw’okuba Sheila alina ssente nnyingi okusinga Big Eye nga y’abadde amusuza n’okumusuza e Buziga, kigambibwa y’abadde amuteekamu ssente z’okuyimba.\nWabula Big Eye bino abiwakanyizza ng’agamba nti kituufu Sheila alina ssente naye mukodo ekisusse kubanga n’ezikola myuziki n’ebirala y’abadde azeenoonyeza.\nl Haruna Mubiru\nYadde kati alina ssente n’eby’obugagga ebiwerako, y’omu ku baagadde abakazi olwa ssente.\nYamala emyaka 4 mu mukwano ne Faridah Nantongo nga kigambibwa ye yali amuteekamu ssente.\nFaridah yagenda ku kyeyo n’afunirayo omusajja Omuzungu. Naye yagenda okudda nga Kitooke ayingizzaawo Raudah Ssonko mu 2009.\nAte mu August 2014, Faridah yaddamu okulabikako ng’apepeya n’omuyimbi King Micheal.\nGNL Zamba n’Omuzungu eyali amuteekamu kaasi.\nl GNL Zamba\nOno abaddeko mu mukwano n’abakyala abawerako nga kigambibwa be bamuteekamu ssente.\nOkuviira ddala mu 2010, nkubakyeyo, Becky Emons Mirembe bwe yamusibisa, ensonga baaziyingizaamu laavu nti ssente GNL ze yalya ku Becky ze zaali zibatabudde.\nYafuna omulala, Ruth Gilian naye ne batabuka nga kati alina Omumerika Tamar Michal eyamutwala.\nl Ronny Sitamina\nOno yali muzinyi wa Eddy Kenzo. Y’omu ku batambulira mu bulamu bw’okwagala abakazi abalina ssente.\nEmabegako yali abeera Dubai ne Rhona kyokka agavaayo galaga nti ono yayawukana naye ng’alina mulala.


Bukedde Online - Abagambibwa okutta aba Mobile Money E Zzana balagidddwa\nUCU etikkidde 1200 e Mukono-balabuddwa ku...\nEngeri omuyizi w’e Kyambogo gye yasse akulira...\nEKITONGOLE ekirwanyisa obutujju ekya Joint Anti Terrorism (JAT) bwe kigenze mu maka gabaakwatibwa ne kizuula ensawo y’omugenzi Harriet Nalwadda eyali owa mobile money eyakubwa amasasi gye buvuddeko n’omukozi we nga badda awaka.\nAbamu ku baakwatiddwa\nGye buvuddeko ekitongole kya JAT kyakutte abajaasi babiri n’a bavuzi ba bodaboda babiri abagambibwa okutta Nalwadda n’omukozi we Maureen Nakabubi gye buvuddeko, bwe baabakuba amasasi ne babaleka mu kitaba ky’omusaayi e Zzana.\nJAT okukwata abantu bano, yasooka kukwata Stanely Mulunda amanyiddwa nga Fank Jjumba Ssaalongo gwe baakwatira mu nnyumba e Masanafu oluvannyuma lw’abatuuze okwekegera abantu bano mu kitundu.\nKyokka ekitongole kya Flying Squad ne kirwanagana n’ababbi bano ne kikwata Mulunda ate Richard Kasirye agambibwa okuba n’emmundu n’adduka.\nOno Mulunda gw’alumiriza nti musirikale w’amagye akola e Bombo. JAT yayongera okukunya Mulunda oluvannyuma lw’okumusaga n’ekipapula okuli amannya ng’abaserikale, kkooti be yali yata ku misango egy’enjawulo.\nMulunda yalonkoma abajaasi babiri okuli; Dennis Mangusho amannyiddwa nga Ssewakambo ng’ono yali w’amagye n’agaddukamu ne Robert Bob Onechan naye yali mujaasi. Bano baakwatibwa mu bbaala ya Happy Boys e Namasuba era poliisi n’ekuba amasasi mu bbanga bwe bali bagezaako okudduka.\nAbakwate bano baalokoma omuvuzi wa bodaboda Isaac Ntale eyabavuga nga bamaze okutta Nalwadda, ng’ono mutuuze w’e Nalumunye.\nYakwatiddwa era mu nnyumba ye mwasagiddwaamu ensawo y’omugenzi Nalwadda ng’eriko ekituli ky’essasi we lyayita nga bakuba Nalwadda n’omusaayi.


Bukedde Online - Engeri okunyooma abasajja gye kulemesezza abawala okufumbira\nEngeri okunyooma abasajja gye kulemesezza abawala okufumbira\nEyanoonyeza mu Bukedde mu August 2017 akub...\nENNAKU zino abawala bangi balwawo okufumbirwa abamu ne batuuka ne ku myaka egikuliridde ng’abasajja bababuuze sso ng’oluusi bayinza n’okubeera ne baganzi baabwe ababaagala kyokka bwe kituuka ku ky’okubatwala mu bufumbo ne babakyusiza amaaso.\nBwatyo mwana mulenzi ono bw’alabika okugamba nnakyala ono bwe baabadde ku Square nga banyumirwa obulamu.\nKyokka bwe wayita ekiseera, abawala bano nga tebafunye basajja be baali baagala, batandika okunoonya abo be baali banyooma olwo nga balaba nti kati babasaana kyokka oluusi nga nabo baafuna dda abaagalwa abalala.\nEBIREMESA ABAWALA OKUFUMBIRWA OLW’OKUNYOMERERE ABASAJJA\n1 Okusuubira ebingi okuva eri omuntu oyo: Abawala abamu baba basuubira okufuna ebintu bingi okuva mu basajja okugeza bw’abeera tavuganga ku mmotoka, aba ayagala omusajja agimugulire n’atasooka kwebuuza nti omusajja gwe njagala afuna ssente mmeka omwezi kati bwa beera tabisobola, omuwala ng’amwegobako kubanga abeera tasobola kwagala musajja atasobola kutuukiriza by’ayagala.\n2 Obutatunuulira bya mu maaso: Abawala batunuulira nnyo omuntu mu mbeera ey’obuliwo ne batatunuulira biseera bya mu maaso. Omuwala ayinza okufuna omusajja nga mutetenkanya era ng’ayagala okwezimba naye olw’okuba mu kiseera ekyo aba tannafuna ssente, omuwala n’amunyooma era n’agaana okumufumbirwa.\n3 Okweyagaliza: Ebiseera ebisinga abawala babeera beeyagaliza birungi byokka nga ssinga omusajja tatuukana na mutindo, amukwana abeera alaba nga talina gy’amulaza kubanga aba yeeyagaliza musajja nga mugagga, yeevuga ate nga yazimba. Kale ggwe bw’omukwana, nga tobirina akunyooma era tasobola kukufumbirwa n’asigala ku luggya nga bw’alinda oyo omugagga kyokka oluusi natamufuna.\n4 Okwegomba: Kino kireetedde abawala bangi okudibira ku mpya kubanga babeera beegomba mikwano gyabwe okugeza singa mukwano gwe alina omusajja nga mugagga naye abeera ayagala kufuna musajja mugagga kale ggwe bw’ojja nga tolina ssente, aba akunyooma ne yeerabira nti n’abali obulungi balina abakazi ababayambye okufuuka ekyo kye bali.\n5 Okwetwala nti oli wa bbeeyi: Abawala bangi beetwalira waggulu nti babbeeyi era ng’omusajja okumukwana asooka kumupimaapima kyokka ng’oluusi si wa bbeeyi kati n’ateekawo obukwakkulizo okugeza omusajja bw’ataba na mmotoka tamwagala, bw’abeera takola mu ofi isi tamwagala kati buli musajja n’abeera ng’amutya n’atandika okulirira mu myaka nga talinaayo wadde amugamba.\n6 Obwavu bw’omusajja: Abawala abamu batunuulira nnyo abasajja abalinawo ne beerabira nti osobola okukola ng’oli ne munno nammwe ne mwenkana n’oli gw’olaba ng’asinga ku munno.Abamu balina enjogera egamba nti tebaagala basajja ‘batwezimbe’ kubanga babeera batunulira embeera y’omuntu ey’obuliwo sso si ey’ebiseera by’omu maaso. Ekyewuunyisa balemererwa okufuna abagagga be babe baagala ne badibira ku nzigya.\n7 Okwagala nnyo ebingi: Abawala bangi balemereddwa okufumbirwa kubanga baba baagala ebintu bingi omusajja by’atasobola okugeza omuwala ayinza okwagala omusajja ng’afuna emitwalo 700,000/- omwezi kyokka ye omuwala abeera asuubira nti omusajja ajja kusasula ewaabwe obukadde 30,000,000/- ekintu omusajja kyatasobola era ekivaamu, omuwala kutandika okumunyooma nga bw’ataasobole kumulabirira ekiva mwekyo ng’omusajja afuna omukyala omulala amutegeera, ggwe ng’akwesonyiwa.\n8 Ekikula ky’omusajja: Eno nayo nsonga kubanga omukazi ayinza okubeera ng’ayagala musajja mweru nga muwanvu n’atuuka n’okugamba ayagala kigero ky’Abamerika ne weesanga ng’omusajja abadde amwagala muddugavu ate nga si muwanvu nga bw’ayagala ekimuleetera okumunyooma n’oluusi okumuleka ng’asuubira nti osanga alifuna ow’ekigero kye wabula ate n’atamufuna.\n9 Obuyigireze bw’omuntu: Abawala abamu olw’okuba bayivu, balowooza nti omusajja atasomye aba amuswaza mu banne ne kimuleetera okugaana omusajja oluusi eyandimulabiridde ng’amuwa buli ky’ayagala olw’okuba teyasoma.\n10 Empisa: Abawala abamu batunulira nnyo enneeyisa y’omuntu ggwe ky’otokola, obeera oyagala omulala akikole okugeza omuwala abeera yeeyisa bubi n’asuubira munne okweyisa obulungi kyokka nga ye takola by’ayagala banne bamukolere.\n11 Omulimu: Abawala abamu baagala nnyo abasajja abakolera mu ofi isi kubanga baba balowooza nti be balina ssente, okugeza omusajja akolera mu katale bw’amukwana, amunyooma ng’alowooza nti talina ssente ate bwe wayita ebbanga ng’omusajja gwe yali ayagala owa ofi isi tamufunye, ng’atandika okwegayirira oli oluusi nga yafuna dda omukazi omulala.\nEdith Mukisa omukugu mu kubudaabuda abantu agamba nti buli bw’otunuulira omusajja oba omukazi, tunuulira busobozi bwe, totunuulira mbeera gy’alimu mu kiseera.\nMukisa ayongerako nti obufumbo bwakwerekereza, okugumiikiriza n’okwagala si bwa kuvuganya oba kweyagaliza kubanga waliwo omusajja nga mwavu naye ng’ebikolwa bye biraga nti alina obusobozi obukugaggawala.\nAkubiriza abawala okukomya okunyooma abasajja kubanga gw’ogaanyi okufumbirwa leero, olw’okubanga mwanvu, wayinza okuyitawo ebbanga ttono n’agaggawala kyokka nga ggwe omugagga gwe wali oyagala tonnamufuna.\nENNAKU zino abawala bangi balwawo okufumbirwa abamu ne batuuka ne ku myaka egikuliridde ng’abasajja bababuuze sso ng’oluusi bayinza n’okubeera ne baganzi baabwe ababaagala kyokka bwe kituuka ku ky’okubatwala mu bufumbo ne babakyusiza amaaso. Kyokka bwe wayita ekiseera, abawala bano nga tebafunye basajja be baali baagala, batandika okunoonya abo be baali banyooma olwo nga balaba nti kati babasaana kyokka oluusi nga nabo baafuna dda abaagalwa abalala. EBIREMESA ABAWALA OKUFUMBIRWA OLW’OKUNYOMERERE ABASAJJA 1 Okusuubira ebingi okuva eri omuntu oyo: Abawala abamu baba basuubira okufuna ebintu bingi okuva mu basajja okugeza bw’abeera tavuganga ku mmotoka, aba ayagala omusajja agimugulire n’atasooka kwebuuza nti omusajja gwe njagala afuna ssente mmeka omwezi kati bwa beera tabisobola, omuwala ng’amwegobako kubanga abeera tasobola kwagala musajja atasobola kutuukiriza by’ayagala. 2 Obutatunuulira bya mu maaso: Abawala batunuulira nnyo omuntu mu mbeera ey’obuliwo ne batatunuulira biseera bya mu maaso. Omuwala ayinza okufuna omusajja nga mutetenkanya era ng’ayagala okwezimba naye olw’okuba mu kiseera ekyo aba tannafuna ssente, omuwala n’amunyooma era n’agaana okumufumbirwa. 3 Okweyagaliza: Ebiseera ebisinga abawala babeera beeyagaliza birungi byokka nga ssinga omusajja tatuukana na mutindo, amukwana abeera alaba nga talina gy’amulaza kubanga aba yeeyagaliza musajja nga mugagga, yeevuga ate nga yazimba. Kale ggwe bw’omukwana, nga tobirina akunyooma era tasobola kukufumbirwa n’asigala ku luggya nga bw’alinda oyo omugagga kyokka oluusi natamufuna. 4 Okwegomba: Kino kireetedde abawala bangi okudibira ku mpya kubanga babeera beegomba mikwano gyabwe okugeza singa mukwano gwe alina omusajja nga mugagga naye abeera ayagala kufuna musajja mugagga kale ggwe bw’ojja nga tolina ssente, aba akunyooma ne yeerabira nti n’abali obulungi balina abakazi ababayambye okufuuka ekyo kye bali. 5 Okwetwala nti oli wa bbeeyi: Abawala bangi beetwalira waggulu nti babbeeyi era ng’omusajja okumukwana asooka kumupimaapima kyokka ng’oluusi si wa bbeeyi kati n’ateekawo obukwakkulizo okugeza omusajja bw’ataba na mmotoka tamwagala, bw’abeera takola mu ofi isi tamwagala kati buli musajja n’abeera ng’amutya n’atandika okulirira mu myaka nga talinaayo wadde amugamba. 6 Obwavu bw’omusajja: Abawala abamu batunuulira nnyo abasajja abalinawo ne beerabira nti osobola okukola ng’oli ne munno nammwe ne mwenkana n’oli gw’olaba ng’asinga ku munno.Abamu balina enjogera egamba nti tebaagala basajja ‘batwezimbe’ kubanga babeera batunulira embeera y’omuntu ey’obuliwo sso si ey’ebiseera by’omu maaso. Ekyewuunyisa balemererwa okufuna abagagga be babe baagala ne badibira ku nzigya. 7 Okwagala nnyo ebingi: Abawala bangi balemereddwa okufumbirwa kubanga baba baagala ebintu bingi omusajja by’atasobola okugeza omuwala ayinza okwagala omusajja ng’afuna emitwalo 700,000/- omwezi kyokka ye omuwala abeera asuubira nti omusajja ajja kusasula ewaabwe obukadde 30,000,000/- ekintu omusajja kyatasobola era ekivaamu, omuwala kutandika okumunyooma nga bw’ataasobole kumulabirira ekiva mwekyo ng’omusajja afuna omukyala omulala amutegeera, ggwe ng’akwesonyiwa. 8 Ekikula ky’omusajja: Eno nayo nsonga kubanga omukazi ayinza okubeera ng’ayagala musajja mweru nga muwanvu n’atuuka n’okugamba ayagala kigero ky’Abamerika ne weesanga ng’omusajja abadde amwagala muddugavu ate nga si muwanvu nga bw’ayagala ekimuleetera okumunyooma n’oluusi okumuleka ng’asuubira nti osanga alifuna ow’ekigero kye wabula ate n’atamufuna. 9 Obuyigireze bw’omuntu: Abawala abamu olw’okuba bayivu, balowooza nti omusajja atasomye aba amuswaza mu banne ne kimuleetera okugaana omusajja oluusi eyandimulabiridde ng’amuwa buli ky’ayagala olw’okuba teyasoma. 10 Empisa: Abawala abamu batunulira nnyo enneeyisa y’omuntu ggwe ky’otokola, obeera oyagala omulala akikole okugeza omuwala abeera yeeyisa bubi n’asuubira munne okweyisa obulungi kyokka nga ye takola by’ayagala banne bamukolere. 11 Omulimu: Abawala abamu baagala nnyo abasajja abakolera mu ofi isi kubanga baba balowooza nti be balina ssente, okugeza omusajja akolera mu katale bw’amukwana, amunyooma ng’alowooza nti talina ssente ate bwe wayita ebbanga ng’omusajja gwe yali ayagala owa ofi isi tamufunye, ng’atandika okwegayirira oli oluusi nga yafuna dda omukazi omulala. Edith Mukisa omukugu mu kubudaabuda abantu agamba nti buli bw’otunuulira omusajja oba omukazi, tunuulira busobozi bwe, totunuulira mbeera gy’alimu mu kiseera. Mukisa ayongerako nti obufumbo bwakwerekereza, okugumiikiriza n’okwagala si bwa kuvuganya oba kweyagaliza kubanga waliwo omusajja nga mwavu naye ng’ebikolwa bye biraga nti alina obusobozi obukugaggawala. Akubiriza abawala okukomya okunyooma abasajja kubanga gw’ogaanyi okufumbirwa leero, olw’okubanga mwanvu, wayinza okuyitawo ebbanga ttono n’agaggawala kyokka nga ggwe omugagga gwe wali oyagala tonnamufuna.\nMike Mutebi gamumyuse ku bazannyi abapya\nKansala aleppuka na gwa kutta muntu\nOmukyala asattuludde okwanjula kwa bba\nEyagenze okusaba omulimu maneja amusobezzaako\nâ€˜Omukazi 1 ku buli 3 bakakibwa omukwanoâ€™


Bukedde Online - Okwogera kwa Pulezidenti Museveni eri eggwanga 2019\nBwe kataligirya Aisha Nabukeera yandituuka...\nPULEZIDENTI Museveni asoomozezza ab’oludda oluvuganya gavumenti bayambe Bannayuganda okweggya mu bwavu n’agamba nti omukulembeze yenna atakola kino ne bw’aba wa ludda luvuganya taba na makulu.\nMuseveni ng'ayogera mu lukiiko.\n''Omusingi gw’ebintu byonna bye nkoze ogusinga nagukola ndi ku ludda luvuganya gavumenti… Nze gwe mulaba naliko mu DP era ne mu UPC ne mbeerayo akaseera katono..’’’ Museveni bw’agambye. N’asomooza ab’oludda oluvuganya nabo okuvaayo beegatte ku lutalo lw’okulwanyisa obwavu mu bantu.\nMuseveni ng'ayanirizibwa omumyuka we Ssekandi. Amuddiridde ye Siiika Kadaga,ne Ssaabalamuzi Bart Katureebe.\nMuseveni era asabye abakulembeze okuba abeetowaze basobole okutegeera obulungi ebizibu by’abantu baabwe mu kifo ky’okwetwalira waggulu.\nAbadde ayogera ku mbeera eriwo mu ggwanga bw’abadde ku mikolo gy’okuggulawo olutuula lwa palamenti ey’ekkumi ey’omwaka ogw’okuna. Museveni ayogedde ku nsonga nnyingi eziraga eggwanga nga bwerisenvudde mu by’enfuna kyokka n’agamba nti bannabyabufuzi abamu n’abali b’enguzi be bafuuse omuziziko gw’enkulakualana.\nAwadde eby’okulabirako ebiwerako ebiraga nti eggwanga ligenda maaso n’agamba ebibiina bya pulayimale ebizimbe ebirungi mu masomero ga gavumenti biri 102,577 kyokka nga NRM weyajjira mu buyinza byali 28,000 byokka.\nMuseveni ng'alambula ennyiriri.\nOmugatte gw’abaana abasomera mu masomero ga gavumenti mu pulayimale bali bukadde musanvu ng’agobwanannyini balinga akakadde kamu.\nAte eby’okwerinda n’agamba eggwanga okuyita obulungi mu kulamaga kw’e Namugongo okumala emyaka nga tewali buzibu buguddewo kitegeeza nti poliisi n’amagye bikola bulungi emirimu.\nAbambuzi abajja wano beeyongedde, ebyobulamu bitumbuddwa, enguudo


Oluzungu telundetera mmere ku sowaani - Radio Simba, The Best Luganda Station in the World !\nOluzungu telundetera mmere ku sowaani\nMwana muwala Spice Diana nantagwesa bisesa nga ono buli lukya aleetawo okwewuunya mu mitwe gy’abawagize oba nga ddala byayogera mu lulimi olungereza abigenderera oba. Ono y’omu ku bayimbi abasobodde okutuuka University wabula ng’olungereza lukyabekubya empi.\nOno yavaayo gyebuvuddeko n’alaga nga bweyafuna obubonero 32 ku ddaala lya A’level mu 2013 so nga obubonero obusinga yo obungi ku ddaala eryo bwali 25 mubudde obwo.\nOno era yalemereddwa okwogera nnusu 200 ez’omusolo ogwateekebwa ku Social media, ate tubadde tukyali kw’ogwo byeyabadde ku mukutu gwa TV ogumu nalemererwa okufuna ekigambo ky’olungereza ekitegeeza Omukazi mu bungi. Mu kifo kya “Women yagambye “Womans”.\nOmuwagizi we omu yavuddeyo namusaba atereeze oluzungu lwe oba aluveeko ye namuddamu nti Olungereza terumuleetera mmere ku mmeeza.\nLwaki oyonoona erinnya lyange\nomutuuze abadde ayokya ebisibu ayokezza omusiri gwa ssentebe ogw’ennyanya


Bukedde Online - Ebya Betty Nambooze biteredde\nLwaki totwala omwana gw'oteekakasa n'omukebeza omusaayi?\nEbya Sharita biranze; Mukyala wa Kayongo a...\nOMUBAKA Betty Nambooze Bakireke (Mukono munisipaali), asuubirwa okusitula leero okugenda e Buyindi okuddamu okumulongoosa omugongo abasawo gwe baakebedde ne bakizuula nti gwetaaga obujjanjabi obw’amangu. Bba Henry Bakireke yategeezezza nti agenda kulinnya ennyonyi ku ssaawa 5:00 ez’oku makya.\nYagambye nti ebbaluwa etambuza omulwadde ku nnyonyi ebadde emusibye yakoleddwaako n’enteekateeka y’abasawo e Buyindi nayo yamaliriziddwa. “Okumulongoosa kugenda kusalibwawo dokita. Naye okusinziira ku mbeera y’omulwadde nsuubira bwe banaddamu okumukebera bagenda kumulongoosa kubanga abadde talina bujanjabi bwe bamuwa okuggyako amakerenda agakendeeza obulumi”, Bakireke bwe yategeezezza.\nNambooze yakkirizibwa poliisi okugenda e Buyindi ku kakalu kaayo kyokka n’emuwa okutuuka nga July 29 omwaka guno okuddayo yeeyanjule. Nambooze yagambye nti wadde yali ateekwa okuddayo mu ddwaaliro okukeberebwa naye obulwadde bwasajjulwa abaserikale abaamukwata.\n“Bankuba n’okuntulugunya omugongo ne guttuka. Baasajjula obulwadde abaserikale abaali bamperekera mu kabangali ya poliisi bwe yatomera mmotoka yaffe etambuza abalwadde ne nva ku katanda ne ngwa wansi mu mmotoka ebyuma mu mugongo ne biseeseetuka,” Nambooze bwe yagambye.\nAbasawo baali bamugaanyi okuddayo nga bagamba nti basobola okumujjanjaba kyokka embeera bwe yayongera okwonooneka ne bamukkiriza atwalibwe. Palamenti ya Uganda mu nkola yaayo eya yinsuwa yamuwadde obukadde 100 atwalibwe e Buyindi. Kyokka poliisi yategeezezza nti basigadde banoonya bujulizi ku musango gwavunaanibwa okuwandiika ebigambo ebyobulabe n’okusasamaza ku mukutu gwa komputa\nEmbeera ya Nambooze: Evviivi lye litanye\nBalooya ba Nambooze boogedde ekiddako


Ebbaluwa Okuva eri Akakiiko Akafuzi | Okukkiriza Okwa Nnamaddala\nOmunaala gw’Omukuumi ogwa bonna ogwa Jjanwali 1, 2008, gwafulumiramu ekitundu ekirina omutwe ogugamba nti: “Koppa Okukkiriza Kwabwe.” Okuva olwo, Omunaala gw’Omukuumi ogwa bonna gubadde gufulumiramu ekitundu ekyo buli luvannyuma lwa myezi esatu.\nAbasomi baffe boogedde ki ku bitundu ebyo? Ng’amaze okusoma ekitundu ekyali kyogera ku Maliza, omusomi omu yagamba nti: “Nneesekerera bwe nnakisoma kubanga nnalinga ye. Njagala nnyo okukyaza abagenyi, naye oluusi nneesanga sifunye kaseera kubeerako nabo olw’okuba mba n’eby’okukola ebingi.” Oluvannyuma lw’okusoma ekitundu ekikwata ku Eseza, omuvubuka omu yagamba nti: “Tumalira nnyo ebirowoozo ku ngoye n’emisono egiri ku mulembe. Wadde nga tusaanidde okwambala n’okwekolako obulungi, tetulina kuyitiriza.” Era yagattako nti: “Yakuwa afa nnyo ku ekyo kye tuli munda.” Ate ekitundu ekyali kyogera ku mutume Peetero kyaleetera mwannyinaffe omu okugamba nti: “Ebyo bye nnasoma byankwatako nnyo. Nnali ng’eyaliyo.”\nAbasomi bano awamu n’abalala bangi abaawandiika amabaluwa nga booleka okusiima kwabwe, bakkiriziganya n’omutume Pawulo eyagamba nti: “Ebintu byonna ebyawandiikibwa edda byawandiikibwa okutuyigiriza.” (Bar. 15:4) Mazima ddala Yakuwa yawandiisa ebintu ebyo mu Bayibuli olw’okuba y’aliko by’ayagala tuyige. Ka tube nga tumaze myaka emeka mu mazima, ffenna tusobola okubaako bye tuyigira ku bantu abo abaaliwo edda.\nTukukubiriza okusoma ekitabo kino amangu ddala nga waakakifuna. Mukisome mu Kusinza kwammwe okw’Amaka—abaana bajja kukinyumirwa nnyo! Bwe tunaatandika okukisoma mu Kuyiga kwa Bayibuli okw’Ekibiina, toyosaamu wadde wiiki emu! Kisome mpolampola, nga topapa. Soma nga bw’okuba akafaananyi era weeteeke mu mbeera y’abo b’oba osomako. Lowooza ku kye wandikoze singa ggwe wali mu mbeera y’oyo gw’oba osomako.\nTuli basanyufu nnyo okufuna ekitabo kino. Ka kituyambe ffenna awamu n’ab’omu maka gaffe. Tubalamusizza nnyo,\nKoppa Okukkiriza Kwabwe—Ebbaluwa Okuva eri Akakiiko Akafuzi


Lwaki otutyoboola? Abakyala baagala ab’obuyinza okukwata ku Bugingo – Watchdog Uganda\nAbakyala abekalakasizza nga bakutte ppamba, okuwakanya Bugingo\nABAKYALA ab’enjawulo nga beegatiddwako n.abaami enkya ya leero bakedde kuva mu mbeera ne beekalakasa nga bawakanya engeri Omusumba Bugingo gyakuttemu ensonga z’amakaage, ze bagamba nti muno asusse okutyobooleramu ekitiibwa kya Bakyala mu Ggwanga.\nBano abakedde okukwata ebidondi bya ppamba saako ne zi paadi bagamba nti tebayinza kutunula butunuzi nga eyeyita omusajja wa Katonda agenda mu maaso n’okutyoboola ekitiibwa kya mukyalawe Teddy Naluswa Bugingo gwasiiba alangira ekikulukuto mu lujjudde lwa bantu.\n“Kino ffe kitutyoboola nga abakyala era tukirabye nga bwe tutaveeyo ku nsonga eno abasajja bagenda kugenda mu maaso n’okutuswazanga buli kadde, kubanga tuba ne bizibu ebyekyama bingi ebitetaaga nsi yonna kumanya” Abakyala bwe bategezezza.\nBagambye nti babadde basazeewo bagende ewa Sipiika mukyala munaabwe bamunyonyole ensonga zino zonna kyokka Poliisi ne beekiika nga okubalemesa nga mu kiseera kino bakyayogerezeganya nayo okulaba nga batuuka ku Palimenti batekeyo okwemulugunya kwabwe ku Musumba Bugingo.\nBigingo ne Mukyalawe owe mpeta Teddy Naluswa baafuna obutakkaanya nga busibuka ku muwala Suzan Nantaba Makula Bugingo gwe yaganza gye buvuddeko nga buli olukya buli omu ayogerera munne ebisongovu.\nChameleone tells Bobi Wine President Museveni is just a user


Matayo 14 SNT - Matayo 14 LCB | Biblica América Latina\nMatayo 14 SNT - Matayo 14 LCB\n1Mu kiseera ekyo Kabaka Kerode bwe yawulira ettutumu lya Yesu 2 n’agamba abaweereza be nti, “Oyo ye Yokaana Omubatiza azuukidde mu bafu, era y’akola eby’amagero.”\n3 Kuba Kerode yali amaze okukwata Yokaana n’amussa mu kkomera, kubanga Yokaana yamunenya olwa Kerodiya muka Firipo muganda we, 4 kubanga Yokaana yagamba Kerode nti, “Si kituufu okusigula muka muganda wo n’omufuula owuwo.” 5 Kerode yali ayagala kumutta naye n’atya abantu kubanga baalowooza Yokaana okuba nnabbi.\n6 Olunaku lw’amazaalibwa ga Kerode bwe lwatuuka muwala wa Kerodiya n’azina nnyo ku mbaga n’asanyusa nnyo Kerode. 7 Awo Kerode n’asuubiza omuwala ng’alayira okumuwa kyonna ky’anaamusaba. 8 Naye bwe yaweebwa nnyina amagezi, n’agamba nti, “Mpeera wano omutwe gwa Yokaana Omubatiza ku lusaniya.” 9 Ekintu ekyo ne kinakuwaza nnyo kabaka. Naye olwokubanga yali yakisuubiza mu maaso g’abagenyi be, kyeyava alagira bagumuleetere. 10 Ne bagenda mu kkomera, ne batemako Yokaana omutwe 11 ne baguleetera ku lusaniya ne baguwa omuwala, naye n’agutwalira nnyina.\n12 Abayigirizwa ba Yokaana ne banonayo omulambo gwe ne bagutwala ne baguziika, ne balyoka bagenda ne babikira Yesu. 13 Yesu bwe yabiwulira ebyo, n’asaabala mu lyato, n’abaako gy’alaga abeere yekka mu kyama. Naye abantu bangi nnyo bwe baakiwulira ne bava mu bibuga bingi, ne beekooloobya, ne bamugoberera nga bayita ku lukalu. 14 Yesu bwe yava eyo n’alaba, abantu bangi n’abasaasira n’awonya abalwadde baabwe.\n17 Ne bamuddamu nti, “Ffe tetulina kyakulya kiyinza kubamala, wabula tulinawo emigaati etaano gyokka n’ebyennyanja bibiri.”\n18 N’abagamba nti, “Kale mubindetere wano.” 19 N’alagira ekibiina kituule wansi ku muddo, n’addira emigaati etaano n’ebyennyanja ebibiri, n’atunula waggulu ne yeebaza, emigaati n’agimenyaamenyamu n’agiwa abayigirizwa ne batandika okugabula ekibiina. 20 Bonna ne balya ne bakkuta; obutundutundu obwafikkawo ne babukuŋŋaanya wamu ne bujjuza ebisero kkumi na bibiri! 21 Abantu bonna abaalya baali ng’enkumi ttaano nga totaddeeko bakazi na baana.\n22 Amangwago Yesu n’alagira abayigirizwa be basaabale eryato bagende emitala w’ennyanja, ye asigale ng’akyasiibula abantu. 23 Bwe yamala okusiibula ekibiina n’ayambuka ku lusozi yekka okusaba. Obudde ne buziba ng’ali eyo yekka. 24 Eryato abayigirizwa mwe baali bwe lyatuuka ebuziba, omuyaga mungi ne gubafuluma mu maaso eryato ne lyesunda.\n25 Awo ku ssaawa nga mwenda ez’ekiro, Yesu n’ajja gye bali ng’atambula ku nnyanja. 26 Naye abayigirizwa bwe baamulaba ng’atambulira ku nnyanja ne batya, nga balowooza nti muzimu.\n27 Awo amangwago Yesu n’abagamba nti, “Mugume, Nze nzuuno temutya.”\n31 Amangwago Yesu n’agolola omukono gwe n’amukwata, n’amugamba nti, “Ggwe alina okukkiriza okutono, lwaki obuusizzabuusizza?”\n32 Bwe baalinnya mu lyato omuyaga gwonna ne guggwaawo. 33 N’abo abaali mu lyato ne bamusinza nga bagamba nti, “Ddala ddala oli Mwana wa Katonda!”\n34 Bwe baasomoka ne bagukkira ku lukalu e Genesaleeti. 35 Abantu b’omu kitundu ekyo bwe baamutegeera ne batumya abalwadde bonna ne babamuleetera. 36 Ne bamwegayirira waakiri bakomeko bukomi ku lukugiro lw’ekyambalo kye, era buli eyakomako n’awonyezebwa.


BAMBI! Omuvubuka asse muganzi we myaka 18 lwakugaana kuggyamu lubuto lwa Kalantini, yewozezaako 'omuwala abadde alina emputtu' - Galaxy FM 100.2\nEntiisa ebuutikidde abatuuze ku kyalo Bukwali mu Monisipaali y’e Fort Portal, omusajja bw’asse mukyala we abadde asemberedde okuzaala.\nOmulambo gwa Brendah Atuhaire ali mu gy’obukulu 18 gusangiddwa mu nnyumba mu kitaba ky’omusaayi era okumpi n’omutwe wasangiddwawo akambe akajjudde omusaayi.\nOkusinzira ku batuuze, Atuhaire kati omugenzi ne muganzi we baludde nga balina obutakaanya oluvanyuma lw’omukulembeze w’eggwanga okusindika abantu ku muggalo ng’emu ku ngeri y’okutangira Kolona okusasaana.\nOmukyala abadde alumirizza bba obutamuwa byetaago ssaako n’okumukanda akaboozi buli kiro.\nOmusajja olumaze okutta omukyala, abadde agezaako okwetta wabula Poliisi emutaasizza era atwaliddwa mu ddwaaliro ekkulu e Fort Portal.\nMu ddwaaliro, omusajja bw’abadde awayamu naffe agambye nti mukyala we Atuhaire yamusaba okugyamu olubuto ku myezi 2 nagaana ssaako n’okumulagira okuddako ewaabwe, okutuusa ng’omukulembeze w’eggwanga abaguddewo okudda ku mirimu era nagaana.\nOmusajja wakati mu kulukusa amaziga agambye nti mukyala we abadde amwagala nnyo kyokka olw’obutakaanya awaka ssaako n’obusuungu y’emu ku nsonga lwaki amusse.\nKu nsonga eyo, omwogezi wa Poliisi mu bitundu bya Rwenzori West, Vincent Twesige agamba nti wadde omusajja atwaliddwa mu ddwaaliro, aguddwako omusango gw’obutemu era bamulinze awone, okumutwala mu kkooti.


Bukedde Online - Abasawo bye bazudde ku muyimbi Moze\nMoze ng’amannya ge amatuufu ye Moses Nakintije Ssekibogo yaweereddwa ekitanda mu ddwaaliro lya Case Hospital ng’ali mu mbeera mbi oluvannyuma lw’okumukubira mu bbaala ya De Bar e Ntebe ku Mmande ekiro ekyavuddeko n’okukwatibwa kwa nnannyini bbaala eno, George Egesa era n’okutuusa kati Moze akyakuumirwa mu kasenge k’abalwadde abayi ng’akyassiza ku byuma.\nBya MARTIN NDIJJO NE GODFREY SSEMPIJJA\nLIPOOTA y’abasawo ku muyimbi wa Goodlyfe, Moze Radio eraze nti avudde awabi aweeraliikiriza.\nAbawagizi ba Moze bangi emitima gibadde gikyabeewanise olw’embeera gy’alimu olw’okuba tannaba kutegeera biri ku nsi ate abalala bebuuza kimu, oba anaasobola okuddamu okutereera obulungi.\nBalaam Barugahara, omu ku bakulembeddemu enteekateeka z’okujjanjaba omulwadde, eggulo yategeezezza nti amawulire amalungi ge bafunye okuva mu basawo ke kawanga ka Moze okuba nti tekaakoseddwa wadde ng’omusaayi gwatonnye ku bwongo.\nMoze bwe yabadde yaakatuusibwa mu ddwaaliro okulongoosebwa\n“Ekyabadde kisinze okutweraliikiriza ke kawanga naye abasawo oluvannyuma lw’okumwekebejja emirundi egy’enjawulo batugambye nti tekalina buzibu bwa maanyi ate ku ky’omusaayi ogwatonnye ku bwongo baamusaze ne bamu longoosa ekiresewo enjawulo wadde ng’omulwadde tannaba kubeera bulungi.\nTuli bagumu olw’abasawo abakungu abamukolako,” Balaam bwe yannyonnyodde.\nMoze ng’amannya ge amatuufu ye Moses Nakintije Ssekibogo yaweereddwa ekitanda mu ddwaaliro lya Case Hospital ng’ali mu mbeera mbi oluvannyuma lw’okumukubira mu bbaala ya De Bar e Ntebe ku Mmande ekiro ekyavuddeko n’okukwatibwa kwa nnannyini bbaala eno, George Egesa era n’okutuusa kati Moze akyakuumirwa mu kasenge k’abalwadde abayi ng’akyassiza ku byuma. Jane Kasubo, maama wa Moze eyasangiddwa ku ddwaaliro nga mwennyamivu olw’ebyatuuse ku mutabani we yagambye nti afunye ku buweerero olw’amawuulire g’abasawo kyokka yasabye abantu okwongera okusambira mutabani we adde bulungi engulu.\nBANOONYA SSENTE ZA BUJJANJABI\nNg’abasawo balwana bwezizingirire okutaasa obulamu bwa Moze, aba famire basobeddwa olwa ssente ennyingi ezeetagisa okumujjanjaba. Balaam, omu ku bakola ku by’okumujjanjaba yategeezezza nti we bwakeeredde eggulo ku Lwokubiri nga baakasaasaanya obukadde 15 era ssente ezimu zaawereddwaayo mikwano gya Moze.\nYagambye nti okusinziira ku mbeera gy’alimu n’obujjanjabi bw’alina okufuna okutereera, kibeetaagisa ssente eziri mu doola emitwalo ebiri (mu za Uganda obukadde 73) n’asaba abawagizi ne mikwano gya Moze okuvaayo bamudduukire ng’obuyambi babuwa maama we, Balaam oba omu ku bamaneja okuli Emma Mulondo oba Chagga.\nBATEEKATEEKA KUMUTWALA BWERU\nMu kaweefube gwe baliko okulaba nga Moze awona mangu, waliwo abawadde abafamire amagezi okumutwala ebweru afune obujjanjabi obusingako.\nKino Balaam yakikakasizza n’agamba balowooza ku kya kumutwala Nairobi mu ddwaaliro lya Aga Khan okwongera okumwekebejja.\nEyabadde ne Moze mu bbaala annyonnyodde\nPAMELLA Musiimire omu ku bavunaanyizibwa ku by’okwerinda ku bbaala ya De Bar agamba nti Moze mukwano gwe era yafuuka nkola buli Moze lw’agenda mu bitundu by’e Ntebe okumunoonya wali amubuuzeko.\n“Ku Mmande yankubidde essimu ng’ajja n’ambuuza wendi kwe kumuddamu nti ndi ku bbaala ko ye nti nzija. Bwe yatuuse twatudde n’abantu abalala ne tudda mu mboozi kyokka Moze oluvannyuma lw’okutamiira yatandise okusosonkereza Egesa nti talina na busobozi bumugulira mwenge ate olwagumuwadde yazze mu kukola ffujjo n’aguyiira abantu wano we bamufulumirizza ku kifuba ne bamukuba wansi.\nEggulo Pamella yayitiddwa ku poliisi y’e Ntebe naye okubaako by’abuuzibwa ku kunoonyereza ku by’omusango ogwaguddwaawo abantu ba Moze ogw’okugezako okutta omuntu ate Egesa nnannyini bbaala naye akyakuumirwa mu kaduukulu ka poliisi nga bwe bayigga kanyama eyakubye Moze n’adduka.\nUTODA ezzizza KCCA mu kkooti\n'Nkyayongera okukyusa endabika ya Kampala'


Bukedde Online - Nnabe agudde mu bwakabaka bw'e Bungereza\nPaapa Francis yeetonze 'okukuba omukazi'\nNNABE agudde mu Bwakabaka bwa Bungereza, Omulangira Harry bw’akubye Kkwiini Elizabeth II obwami n’ategeeza nga ye ne mukyalawe, Omumerika Meghan Markle bwe bagenda okweyambula obuvunaanyizibwa bwe balina okutuukiriza nga ab’olulyo Olulangira abali ku mwanjo, basobole okwekolera ebyabwe beeyimirizeewo awatali kulindirira ssente ziva wa jjajjaabwe, Kkwiini.\nHarry ne Meghan\nYayongeddeko nti ayagala batandike okubeeranga mu Canada nga e Bungereza bajjayo bwe kiba kyetaagisizza.\nEkimu ku bisinze okwewuunyisa Abangereza kwe kuba ng'obubaka bw'okusenguka baabutadde ku mikutu gy'amawulire nga tebamaze kwebuuza wadde okutegeeza ku jjajjaabwe, Kkwiini ate nga ye kitaabwe, Charles ne mukulu waabwe William baabategeezezzaako ng'ebula eddakiika 10 zokka okubifulumya era wadde baabawadde amagezi obutakikola tebaabawulirizza.\nEkyebuuzibwa kiri nti omulangira omulamba lwaki yandyagadde okuleka ejjaliiri n'ebitiibwa by'Obulangira okuli n'omusimbi agende atobe n'ensi ng'anoonya ssente okweyimirizaawo?\nOmulangira Harry w'asaliddewo okweyambula obuvunaanyizibwa n'ebimu ku bitiibwa by'Obulangira, agende atobe n'ensi, ng'ayita mu kiseera kizibu n'abaamawulire b'azze yeemulugunyaako nti bamukonjera n'okumuwandiikako obubi nga kwe batadde okumulondoola buli wamu era mu ngeri etali ya bulijjo mu October w'omwaka oguwedde yatandika okuloopa emikutu gy'amawulire egy'enjawulo ng'abalanga okumulebula.\nOkumanya ng'embeera esusse ku Mulangira, gye buvuddeko yatuuka n'okutegeeza nga bw'atayinza kukkiriza ffamire ye kufuna buzibu nga obwo nnyina, Omumbejja Diana bwe yafuna, obw'okumulimirira n'okumulondoola ekyavaako okufiira mu kabenje mu kibuga Paris ekya Bufalansa mu 1997 bwe yali adduka papalazi eyali ayagala okumukuba ebifaananyi.\n"Twagala nnyo okusigala nga tuweereza Kkwiini wa Bungereza, kyokka kino twagala tukikole nga twetongodde," Harry bwe yategeezezza mu bubaka bwe yaweerezza.\nAbangereza ekisinze okubaleeta emitaafu kwe kuba nti Harry, w'akubidde Kkwiini obwami nga waliwo n'Omulangira omulala, Andrew, muganda wa Charles gwe baakambula ebitiibwa olw'okweyisa mu nneeyisa eweebuula ekitiibwa ky'Olulyo Olulangira.\nBagamba nti Harry naye bw'aneeyambula obuvunaanyizibwa ng'obufuzi bwa Kkwiini bwolekedde akatyabaga sinakindi n'okusasika.\nEkirala ekibaluma kwe kuba nti wadde Harry ayagala Kkwiini alekere awo okumuwa ssente ezibadde zimusasulwa olw'obuvunaanyizibwa obwo kyokka ayagala asigaze ezo eziva mu nsawo ya kitaawe Charles era asigale ng'aweebwa obukuumi nga Omulangira nga buno busasulirwa muwi wa musolo mu Bungereza.\nKino Abangereza bakitapuse nti ayagala yeeyambule obuvunaanyizibwa kyokka asigale ng'afuna ssente n'ebitiibwa kye bawakanya nga bagamba nti obulangira obeera olina emirimu gy'olina okutuukiriza nga tewali ngeri gy'osobola kuba mulangira wa kitundu ng'ekitundu ekirala kyeyisa nga muntu waabulijjo.\nHarry atutte ekiseera nga si musanyufu era ne ku kabaga ka Ssekukkulu akategekebwa Kkwiini buli mwaka mu lubiri lwe Sandringham teyalabikayo. Olunaku yalumala ne nnyina wa mukyala we ayitibwa Doria Ragland.\nOkuva lwe yasalawo okuwasa Omumerika alimu omusaayi gw'Ekiddugavu Meghan Markle, Harry abadde ayita mu kaseera kazibu olw'Abangereza abamu ababadde bamuboola era bwe baazaala omwana waabwe asooka, Archie, waliwo katuuni eyakubibwa ng'eteekeddwako akakookolo ku mutwe akalaga wansi omulangira, kyokka ng'omutwe gwa zzike, ekyayoleka obusosoze.\nWaliwo n'amawulire agazze gafulumira ku mikutu gya Bungereza nga Daily Mail nga galaga nti abalangira Harry ne William babadde baafuna obutakkaanya nga kigambibwa nti bwava ku kuba nti William yali alabudde Harry nti atwale okubuulirirwa kwa nnyaabwe, aleme kupapirira kuwasa Meghan, ekyanyiiza Harry.\nKyokka abalala bagamba nti mukyala we Meghan y'amuwaga kubanga ye sereebu era muzannyi wa firimu ayagala obutaala bw'atafuna mu lulyo olulangira lwa Bungereza.\nAbalala bagamba nti batunuulidde musimbi gwe boolekedde okufuna nga bavudde mu lulyo olulangira ne beetandikirawo ekyabwe kye baatuumye Sussex Royals abamu kye batidde nti kiringa ekitandikawo olulyo olulangira olulala.\nWadde baasaba mu December okuwandiisa ekintu kyabwe kino kye baatuuma Sussex Royals, tekinnakkirizibwa.\nAbambala obukookolo ne babba ebisolo babakutte lubona


Bukedde Online - Amama Mbabazi ne Col kiiza Besigye poliisi ebakutte\nAmama Mbabazi ne Col kiiza Besigye poliisi ebakutte\nOmusomesa aleppuka na gwa ku kuba muyizi...\nOmuyimbi wa Golden Band Catherin Kusaasira...\nAdded 9th July 2015\nEYALI Katikkiro wa Uganda John Patrick Amama Mbabazi n’eyali omukulembeze ba FDC Col Kiiza Besigye baakwatiddwa ne baggalirwa.\nMbabazi yakwatiddwa poliisi ku lutindo e Jinja n’aletebwa ku poliisi ya Kira road mu Kampala ate Besigye n’aggalirwa e Naggalama.\nAmama Mbabazi eyabadde ayambadde ettaayi eya kyenvu yasibye ennyama n’asimbula mu maka ge e Kololo mu Kampala ku ssaawa 1: 30 (emu n’ekitundu) ng’ayolekera ekibuga Mbale mu Bugisu gye yabadde ategeka okukuba enkung’aana.\nMbabazi ng’awerekerwa bannamawulire yakutte oluguudo lw’e Jinja n’agenda ng’ayita ku loodi bulooka za poliisi ezaabadde zissiddwa mu bitundu by’oluguudo luno eby’enjawulo.\nYayise e Lugazi n’assanga loodi bulooka n’agiyitako olwo n’ayolekera Mbikko kyokka bwe yatuuse e Njeru ku lutindo lwa Kiyira n’asanga poliisi ng’eyiye abawanvu n’abampi n’ebimmotoka byayo abaamutangidde okweyongerayo n’olugendo lwe .\nYagyiddwa mu mmottoka ye n’ayingizibwa mu kabangali ya poliisi ng’awubira ku bantu abaabadde bakung’aanye nga balekaana nti …’’ ono ye waffe…. n’abalala nti ‘’..agende..’’ olwo poliisi n’emukunguzza okuva e Njeru ng’emuyisa ku lw’e Kayunga n’emukomyawo e Kampala ne basibira ku poliisi ya Kira Road.\nKu poliisi ya Kira Road abaserikale bamuggulidde ne yesogga ofiisi ya DPC .\nOmuduumizi w’ebikwekweeto mu ggwanga Andrew Felix Kawesi yategeezezza bannamawulire e Njeru nti Mbabazi yabadde akwatiddwa lwa kulemerako kugenda Mbale kukuba nkung’aana zimenya mateeka era yabadde asuubirwa okutwalibwa mu kkooti abitebye.\n‘’Muwadde ebintu bibiri alondeko kimu. Ekisooka kukyusa mmotoka ze addeyo e Kampala oba okusibwa. Alonzeeko kya kisimbayo (kya kusibwa). Tajja kugenda Mbale ne bwe kinaaba ki kuba tumukutte .\nAbasirikale nga bakungaanidde ku Col kiiza Besigye oluvannyuma yateereddwa mu mmotoka ya poliisi n'atwalibwa e Naggalama\nWa ddembe okwogera olukunkumuli lw’ebigambo .” Kaweesi bwe yagambye. N’agamba nti bamukwatidde mu tteeka erikiriza poliisi okukwata omuntu anaatera okuzza omusango.\nBo abantu ababaddewo e Njeru baayogedde ebikankana nga babuuza omusango gw’akoze’ ‘’ Mumuleka ayogere gye tuli..’’ bakira abamu bwe basakaanya.\nBannabyabufuzi abatali bamu baayogedde ku kukwatibwa kwa Amama mu ngeri za njawulo: Avuganya ku bwa Pulezidenti bwa Dr. Lulume Bayigga yagambye : ‘’ Amama ayongedde okufuna ettutumu olw’ebimutuseeko era abavuganya Pulezidenti Museveni tweyongedde embavu kuba bino ebintu bulijjo bye twogerako.\nOba Amama bino abadde tamanyi nti bye biriwo kati ayige. Kati NRM yeyawuddemu ebiwayi bisatu okuli NRM Kololo (eya Amama), NRM Nakasero (eya Museveni) ne NRM Kakiri (eya Polof. Bukenya.’’\nOmubaka w’e Busiro East Medard Lubega Sseggona yebuuzizza Kawesi gy’ajja obuyinza obwo n’agamba nti mu mateeka agobereddwa obulungi talina musango gwandimuguddwaako. Kyokka ye (Sseggona) nga bw'amanyi (gavumenti) eyinza okumuggulako ebisango omutali ng’obubbi bw’enkoko n’okukwata abakazi.’’\nAmama Mbabazi ne Col kiiza Besigye poliis ebakutte


Bukedde Online - Ekigwo Ggumbya 'Kakongoliro' kiggulwawo nkya ku Ssande\nEmmamba Gabunga esisinkanye Kakoboza mu z'ebika...\nEnkya ku Ssande enkalu zigenda kunoonya obukongovvule, enkoona zinywe ng’ekigwo ggumbya kakongoliro ekya Bukedde Fa Ma Embuutikizi eky’omwaka 2017 kiggulwawo mu butongole e Lwamaggwa mu Kkooki.\nOkuva ku kkono; Herbert Yawe Kabanda akulira Bukedde Fa Ma, Yasini Kazibwe owa Prestige Margarine ne Kayibanda omwana w’Effumbe mu situdiyo za Bukedde Fa Ma nga boogera ku nteekateeka z’ekigwo ekiggulwawo enkya ku Ssande\nAbamegganyi b’amasaza okuli; Mawogola, Gomba, Kkooki ne Kabula abamaze ebbanga nga batendekebwa buli omu awera kusomesa munne gw’anaakwatako essomo nga bwe babanywesa enkoona ku ttaka.\nHerbert Yawe Kabanda, akulira Bukedde Fa Ma yategeezezza nti ekigwo ky’omulundi guno kyanjawulo olw’ebinnonnogo ebikissiddwaamu era ng’omuntu tasaanye kukisuubwa era nga wano w’asinzidde okukubiriza abantu okweyiwa e Lwamaggwa okuva ku ssaawa 4:00 ez’oku makya.\nYayongeddeko nti ng’oggyeeko okunyumirwa abamegganyi, abantu bagenda kufuna omukisa okulaba n’okunyumyamu n’abaweereza ba Bukedde Fa Ma bonna okuli; MC Godi Godi, Ssuuna Ben, Kayibanda omwana w’Effumbe n’abalala.\nEkigwo kino kiwagiddwa kkampuni az’enjawulo okuli; aba Skin Guard, Engule (abasogozi b’omwenge), ekyokunywa kya Sting Energy Drink ne Prestige Margarine abakola ebisiigibwa ku migaati.\nOkusinziira ku kitunzi wa Prestige Margarine, Yasin Kazibwe, buli lunaku lw’okumeggana, bagenda kugaba eggaali maanyi ga kifuba eri omuwanguzi w’olunaku n’ebirabo ebirala bingi.


Bukedde Online - Ensi egudde eddalu: Abebyokwerinda abalina okukwasisa amateeka badda batya mu kutulugunya abantu?\nKkooti eyise owapoliisi eyalagajjalidde omulimu...\nAmagye gwe gaakutte alaajana obulumi\nKAWOOYA yalaajanye nti, “Nkoze ki?” naye nga teri amwanukula okuggyako okumukuba ebigala by’emmundu!\nAbaserikale nga batulugunya Kawooya bwe baabadde bamukwata\nOmusajja omu yatuuse n’okumupima mu kabutobuto n’alyoka amuggunda ekigala ky’emmundu nga bw’amuduumira nti, “Tukwagala mu mmotoka…..” Ebyo yabiwerekezza agagambo agazitowa ng’eppipa y’akaloddo!\nAbaabaddewo ensisi yabakutte era abamu ne bawulirwa nga babuuza nti; “Omusajja gwe mwagala okuttira wano azzizza musango ki?” Olwo abaabaddewo baabadde bamaze okutegeera nti abalina emmundu ba byakwerinda wabula nga kye beewuunya kiri kimu, y’engeri gye batulugunya omuntu ng’ensi yonna eraba emisana ttuku, mu kibuga wakati.\nEbikolwa eby’effujjo, abeebyokwerinda obwedda tebalowooza na kulowooza nti we batulugunyiza omuntu bali mu maaso ga ssinzizo.\nBaabadde mu maaso ga Klezia ya Yezu Kabaka nga batunuuliganye n’ekibumbe kya Biikira Maria ow’ekisa!\nAbantu baabulijjo baatuuse n’okujja okugezaako okukoma ku bebyokwerinda nga balaba kye bakola kisusse ku kutulugunya, kufuuse kutwalira mateeka mu ngalo.\nKawooya ng’ayingira emmotoka baamuwereekerezza agakonde n’ebigala by’emmundu era abaabaddewo baasigadde mu ssaala nga bagamba nti:\nAbasajja we bamukubidde bwe batyo nga bali mu lujjudde lw’abantu, kye bagenda okumukola nga bamutuusizza mu kaduukulu, Katonda anazza bibye!\nNaye nga lwaki abebyokwerinda batandika okutulugunya abantu obwenkanidde awo ate ng’amateeka weegali era nga be balina n’okugakwasisa.\nOkuggyako ensi okugwa eddalu, ekyanjula abebyokwerinda eri oyo gwe bagenda okukwata kikyuka kitya ne kiva ku densite y’ekitongole gye bava, ne kidda ku mmundu?\nAbantu baalowooza nti mu kuggala Nalufenya, n’okutulugunya baali bakuggaliddeyo, naye bwe balaba bino bamanyirawo nti okwo kwali kwerimba.\nBagundi mulimba, muleme kukyusa Nalufenya kumuggya ku Kiyira kumuleeta mu Kampala wakati, okutulugunya abantu n’obukambwe obutalina alina.\nEnsi ng’enaagwa eddalu ekkankada etandikira ku balina kugirambika okuva ku mulamwa ne bawabya mpabye mu bugenderevu nga bakola ebikontana n’amateeka ge bazze bakuuma obutiribiri.\nAbakuumaddembe abasiiwuuka empisa mutuyambe mweyise mu ngeri eyeekikugu, muleme kulalambaza nsi yaffe kutuuka kugigeraageranya ku biseera bya State Research eby’emirembe gya Idi Amin ebyali byerabirwa.\nAbavunaanyizibwa ku baserikale bano musitukiremu mubakangavvule mu ngeri ya “Bbwaddene ligambwako nnyini lyo”, muleke kubattira ku liiso kubanga bwe mutaakole ekyo baakugenda mu maaso n’ebikolwa ebisindika mu ddalu ekkalu bwe kkalukkalu erikutuusa n’okwegomba eyawuba.\nBwe mutaakole ekyo nga muwaddeyo ensi yaffe okulalukira ddala n’engoye ezeetikke ku mutwe nga bw’eyita baliraanwa okwerolera amawano.\nAte ensi bw’enaatabuka ejja kutandikira ku basajja abo abagidobonkanya bamaanyuuke bute mu Kampala ng’abantu bwe babayisaako obuswanyu.


Bukedde Online - Abasiraamu bajja kubalibwa\nAbasiraamu bajja kubalibwa\nMufti wa Uganda Muslim Supreme Council, Sheikh Shaban Mubajje ye yayanjudde enteekateeka eno ku mukolo ogwategekeddwa abâ€™eggombolola yâ€™e Lubaga ku kitebe kyaabwe okugabula Abasiraamu mu kitundu kino ku Lwokusatu.\nâ€œTutaddewo akakiiko ku nsonga eno kafulumye lipoota nga kamalirizza tu\nâ€œTutaddewo akakiiko ku nsonga eno kafulumye lipoota nga kamalirizza tumanye obungi bwaffeÂ mu kifo kyâ€™okwesigama ku byâ€™abo abagamba nti tetuwera,â€ Mubajje bwe yannyonyodde. Yemulugunnyizza nti lipoota nnyingi ezifulumizibwa ziraga nti Abasiraamu tebasukka bitundu 20 ku buli 100 kye nsuubira nti si kituufu.\nKansala ku lukiiko lwâ€™e Ggombolola, Jamil Naluyange yasabye Mufti amalewo enjawukana mu basiraamu nâ€™awagirwa Ssentebe wa Lubaga, Peter Ssematimba.\nKozesa ggeeti eweesa ennyumba yo ekitiibwa\nObwenzi buvuddeko ettemu mu ggwanga\nNzize kuba Muyingo agaanyi okwegatta ku NRM - Ndawula\nAmalamu mangu akagoba


Gavumenti yakuyamba ku basanze ku ttaka okufuna Certificates of Occupancy – Hon. Nabakooba\nGavumenti yakuyamba ku basanze ku ttaka okufuna Certificates of Occupancy – Hon. Nabakooba – Radio Simba – Ennene\nYou are at:Home » Latest News » Gavumenti yakuyamba ku basanze ku ttaka okufuna Certificates of Occupancy – Hon. Nabakooba\nMinisita avunaanyizibwa ku nsonga z’ettaka, amayumba n’enkulaakulana y’ebibuga Hon. Judith Nabakooba avuddeyo nagumya abakungu okuva EU ne GIZ nti Gavumenti neteefuteefu okumalawo obukuubagano bwonna obuliwo wakati wa Bannanyini ttaka wamu n’abebibanja ku ttaka lya mayiro.\nMinisita Nabakooba yabadde asisinkanye abakungu okuva mu EU ne GIZ ku lwa Gavumenti okubeebaza omulimu gwebakoze mu Disitulikiti y’e Mityana, Mubende, Kassanda ne Gomba okulaba nti bamalawo obukuubagano ku ttaka wakati wabasenze ne bannanyini ttaka ekiyambye okukendeeza kukugobaganya abantu ku ttaka.\nNabakooba yakakasizza abakungu bano nti Gavumenti egenda kukola kyonna ekisoboka okulaba nti ewandiisa abasenze bonna ku ttaka era okulaba nti bafuna Certificate of occupancy ku mutendera oguddako.\nAbakungu okuva mu EU ne GIZ okwabadde; Iris Knabe (German Embassy), Christina Banuta (EU), James Macbeth Forbes (GIZ Country Director), Chistina Ketter ne Daniel Kirumira (GIZ – RELAPU Project) basuubizza okuwagira Gavumenti mukumalawo obukuubagana obwekuusa ku byettaka.


Genda olye Butaala, Kkooti ejulirwamu yejjerezza Mukyala wa kasiwukira omusango gw’okutta Bba – Watchdog Uganda\nSarah Nabikolo mukyala w'omugenzi Kasiwukira, n'omugenzi Eria Bugembe\nKKOOTI ejulirwamu mu Kampala yejjerezza Sarah Nabikolo mukyala w’omugenzi Eria Bugembe Kasiwukira omusango gw’okutta Bba ogwamusingisibwa gye buvuddeko.\nEnsala y’abalamuzi eyasomeddwa omuwandiisi wa kkooti, Jesse Byaruhanga yejjeerezza Nabikolo omusango gw’okutta bba era nga kati mu kkooti wasigaddeyo okujulira kumu kwokka okwa Sandra Nakungu muganda wa Nabikolo n’omuselikale wa Poliisi Ashraf Jaden abawakanya okubasingisa omusango n’okubasiba emyaka 20 buli omu.\nAbalamuzi basatu okuli Elizabeth Musoke, Hellen Obura ne Ezekiel Muhanguzi bazzeemu okwetegereza fayiro n’obujulizi bwonna nga bwe bwaleetebwa mu\nKkooti Enkulu ng’oludda lwa gavumenti oluwaabi bwe lwasaba ne basalawo nti mu fayiro temuli bujulizi bulumika Nabikolo nti yatta bba era ebirimu byonna bigambibwa bugambibwa.\nEria Bugembe “Kasiwukira” yattibwa nga October 17, 2014.\nMu kuddamu okwetegereza baasimbye nnyo essira ku bujulizi bwa Richard Byamukama eyategeeza kkooti nti Jaden yamutuukirira ng’amuwa ddiiru ya bukadde 50 okutta Kasiwukira. Nti yasisinkana Jaden ne Nakungu enfunda eziwera nga bateesa ku ngeri gy’agenda okuttamu Kasiwukira era ne bamutegeeza nti Nabikolo ensonga zonna yali azimanyiiko nti naye teyafuna mukisa gumusisinkanako.\nByamukama yagamba nti baakomekkereza bakkaanyizza obukadde 20 n’abasaba bamusasuleko atandike okukola omulimu wabula agamba nti yali ayagala kubakwata na bujulizi bwa ssente naye aba akyalinda ssente agenda okuwulira nti Kasiwukira emmotoka emusse.\nBaagambye nti bamadaamu bangi nga bw’aba teyasobola kufuna mukisa kulaba na kwogera na Nabikolo kkooti tesobola kukkiriziganya na ludda luwaabi nti Nabikolo ye yali madaamu.\nBazzeemu okwetegereza n’obujulizi bwa muganda w’omugenzi, John Ggayi Ssebunya eyategeeza Kkooti Enkulu nti Kasiwukira yamuyita abatabaganye ne mukyala we Nabikolo ng’ayitirizza okuyomba oluvannyuma lw’okufuna omukyala omulala n’amuzaalamu n’abaana.\nGgayi yategeeza kkooti nti Kasiwukira yeetondera mukyala we era ennaku ezaddako baali boogera bulungi nga balaga nti tebalina buzibu bwonna naye teyasobola kukakasa kkooti oba nga Nabikolo yali asonyiyidde ddala kasiwukira.\nAbalamuzi baagambye nti obujulizi bwa Ggayi bwali tebumatiza bulungi yadde nga Nabikolo ne bba baalina obutakkaanya kubanga teyali mu mbeera esobola kutegeera ki kyamulowooleza era ng’okugendera ku kusaba kw’oludda oluwaabi nti kino kye kyaviirako Nabikolo okutta bba kiba kikyamu.\nBagasseeko n’obujulizi bwa Silver Habimaana, Kasiwukira gwe yalagira okulondoola mukyala we ng’ateebereza nti Nakungu amutwala mu basawo b’ekinnansi.\nBaagambye nti yadde nga Habimaana agamba nti Nabikolo yamulumba ku siteegi ya bodaboda n’amuvuma ng’akitegedde nti amulondoola kino tekirina we kikwataganira na kutta bba era omulamuzi wa Kkooti Enkulu Masalu Musene yali mutuufu obutabugenderako ne yejjeereza Nabikolo.


MINISITA w’ebyenjigiriza n’emizannyo Janet Kataaha Museveni akaaye ku basomesa abayamba ku bayizi okubba ebigezo n’alagira ebbaluwa zaabwe zisazibwemu n’okwasanguzibwanga baswazibwa mu bantu bonna.\nBino yabyogeredde ku ofiisi ya Katikkiro wa Uganda ku mukolo gw’okufulumya ebyavudde mu bigezo bya P.7 ebya 2017. Yategeezezza nti kibi nnyo okuba nga waliwo abasomesa abalemedde ku muze gw’okubbira abayizi ebibuuzo, abamu ne batuuka n’okubalagirira obutereevu ekintu eky’obulabe eri eggwanga. “Omusomesa buli lwabbira omuyizi ekibuuzo abeera amutendese obubbi era omwana akula akimanyi nti okubba si kibi.\nOmuze guno tulina okugumalawo ng’abasomesa abamu tusazaamu ebbaluwa zaabwe awamu n’okubasanguza amannya gaabwe mu bantu bonna babamanye,” Janet Museveni bwe yagambye.\nYasuubizza nga bwagenda okukola buli ekisoboka okutangira omuze guno ng’awaayo obukuumi obwetaagisa mu kukuuma ebibuuzo ku mitendera gyonna. Abakulira ebyenjigiriza mu disitulikiti n’abakulembeze abalala baasabiddwa nabo okukwatira awamu okulwanyisa omuze gw’okubba ebibuuzo kuba gutattana ebiseera by’abayizi eby’omu maaso. Ababaka ba Palamenti, Janet Museveni yabasabye bwe babeera mu konsitityuwensi zaabwe bafube okulondoola ebyenjigiriza bisobole okukulaakulana.\nOkutandika nga January 24, 2017 okutuuka nga January 25, 2017 amasomero lwe gajja okusunsula abayizi abagenda mu S.1 ng’omukolo gujja kubeera mu kibangirizi kya bannamakolero e Lugogo.\nAbayizi okuba nga baayise nnyo S.S.T ne SSAayansi kyasanyusizza nnyo minisita, kyokka n’alaga okwennyamira olw’okubeera ng’amasomo g’oluzungu n’okubala tegaakoleddwa bulungi. Yasiimye disitulikiti ezisobodde okulinnyisa omutindo nga Sembabule, Kiboga, Kalungu ne Kaabong n’ategeeza nti wadde teziri mu zaasinze mu ggwanga kyokka zeeyongedde omutindo.\nEbimu ku bintu minisitule bye yeenyumirizzaamu kwe kuba nga wabaddewo emisomo eri abasomesa abali mu disitulikiti ezaali zikola obubi ekiziyambye okweyongerako. Janet Museveni yennyamidde olw’emmotoka ne pikiPIKI ezaaweerezebwa ku disitulikiti okukola emirimu, ate okuba nga zeeyambisibwa okukola emirimu gye zitateekeddwa kukola.\nRosemary Kizza Seninde yaloopedde Janet Museveni abakulira amasomero abaagaana abayizi okukola ebibuuzo olw’okuba nga baali tebasasudde bisale bya ssomero. Yagambye nti obuvunaanyizibwa bw’okusitula ebyenjigiriza mu ggwanga mulimu munene ogwetaaga buli muntu okusitukiramu. ABAWALA BE BAABADDE ABANGI Polof. Mary Okwakol, ssentebe wa UNEB yagambye nti omuwendo gw’ bayizi abawala gwe gwasinze abalenzi obungi.\nYalaze nti waliwo disitulikiti ezaatuuzizza abayizi nga batono bwogeraageranya ne be baatuuza mu 2016. Kino kyavudde ku kubeera ng’abakulira ebyenjigiriza baateekawo ebibuuzo ng’abayizi okuwandiisibwa balina kusooka kubiyita. Kyokka waliwo ne disitulikiti ezeeyongedde ennyo abayizi abaatudde naddala mu bitundu gye balina abanoonyi b’obubuddamu abangi.\nEbibuuzo bya 2017 byalaze nti abayizi beeyongedde okuwandiika obulungi era nga basobola okunyonnyola bye bawandiika mu bujjuvu okusinga bwe kibadde emabega. Okwakol yennyamidde olw’omuze gw’okubba ebibuuzo gwe yagambye nti gutattana eggwanga. Kyazuuliddwa ng’abayizi bangi be baakwata baali bagezaako okufuna obuyambi okuva ebweru.\nEbibuuzo by’abayizi ebyakwatiddwa bigenda kwongera okwetegerezebwa nga banoonyereza ku bayizi era n’abayizi bajja kwenyonnyolako. Kyasaliddwaawo nti okutandika ne 2018, ebitongole byokwerinda bijja kuwerekeranga ebibuuzo okubituusa ku masomero.\nYalabudde abantu obutawugulwa na bintu bye balaba ku mikutu gya mawulire egya social media n’ategeeza nti si nkola ya UNEB okuyisaako obubaka nga balina ensonga gye baagala okutuusa eri eggwanga.KAMPALA ezzeemu okwetikka disitulikiti endala bw’efunye abayizi 7754 abayitidde mu ddaala erisooka n’eddirirwa Wakiso n’abayizi 4370, Mukono efunye 2842 ate Masaka efunye 1465.\nDisitulikiti ezikoobedde kuliko Amdat efunye babiri mu ddaala erisooka, Kitgum efunye 5 ne Buvuma yafunye 6.


Bukedde Online - Kayihura alabudde obubinja bwa bakanyama obutondeddwaawo\nObwakabaka bulwanyise okukuba zzaala mu ba...\nOMUDUUMIZI wa poliisi mu ggwanga, Gen. Kale Kayihura alabudde abatonzeewo obubinja n’ekigenderwa eky’okutabangula emirembe n’okutaataaganya ebiseera by’okulonda nti bagenda kukolwako.\nBino yabyogeredde mu nkambi y’amagye eya Gaddafi e Jinja ku Lwokusatu bwe yabadde afulumya abapoliisi 354 abaatendekeddwa mu kuba sabbaawa omuli okukuba ku nnyama, okulwanyisa obutujju ne tayikondo n’agamba nti waliwo abatonzewo obubinja bwa bakanyama nga bagamba nti bwa kukuuma mirembe wabula nga kyazuuliddwa nti bulimu bamenyi b’amateeka.\n“Njagala okulabula bonna abatonzeewo obubinja bwa bakanyama n’abalina ekirowoozoky’okubuteekawo nti poliisi tegenda kubukkiriza kuba bumenya mateeka kuba byonna ebyekuusa ku kukuuma emirembe bivunaanyizibwako poliisi n’ebitongole by’okwerinda ebirala era abanaabulemerako bajja kukolwako,” Kayihura bwe yategeezezza.\nYagambye nti abatandikawo obubinja buno bagamba nti bugenda kukuuma mirembe mu kulonda kyokka nga kyazuuliddwa nga bulimu bamenyi b’amateeka ng’akabinja ka B-13 e Luweero, Kikankane, Soloda n’obulala nga kino kye kyabazzisaayo aba poliisi okuddamu okutendekebwa okubwahhanga.\nAte akulira ekitongole ekitendeka aba poliisi, Andrew Felix Kaweesi, yagambye nti obutafuna kutendekebwa kivuddeko aba poliisi okukola ensobi ze bandibadde beewala so ng’abamu bali mu ofiisi ez’amaanyi nga kino bagenda kukimalawo.\nâ€˜Owekizimbe ekyagudde yajeemera ebiragiro bya KCCAâ€™


Bukedde Online - ‘Poliisi n’ekuba ttiyaggaasi mu nkoko zange 700 ne zifa, ne bagaana okundiyirira!’\n‘Poliisi n’ekuba ttiyaggaasi mu nkoko zange 700 ne zifa, ne bagaana okundiyirira!’\nAni alagajjadde avaako emmundu ezimenya amateeka...\nAdwadwalikanye olw’obujega bwa poliisi okunoonyereza...\nMARTIN Kasule, omutuuze ewa Zzana yali alembekera mu nkoko, kyokka mu kwekalakaasa kwa ‘Walk to work’ omwaka oguwedde, agamba nti poliisi yakuba omukka ogubalagala mu nkoko ze era 700 ne zifa.\nMARTIN Kasule, omutuuze ewa Zzana yali alembekera mu nkoko, kyokka mu kwekalakaasa kwa ‘Walk to work’ omwaka oguwedde, agamba nti poliisi yakuba omukka ogubalagala mu nkoko ze era 700 ne zifa. Wayise omwaka gumu nga Kasule atambula ku poliisi bamuliyirire era KALONDOOZI WA BUKEDDE alaga lwaki lipoota ya poliisi eyakolebwa yali kiguumaaza ng’ayinza obutaliyirirwa!\nOKWEKALAKAASA kw’okutambuza ebigere okwa ‘Walk to work’, kwaleka bangi nga banyiga biwundu nga n’okutuuka kati tebiwonanga!\nMartin Kasule amanyiddwa nga ‘Afuga’, omutuuze w’e Zzana mu Lufuka zooni yafiirwa enkoko z’amagi 700, oluvannyuma lwa poliisi okuziwandagazaamu obukebe bw’omukka ogubalagala ne zikunkumuka kumpi kuggwaawo.\nKasule agamba nti nga 29/04/2011 oluvannyuma lw’omuserikale wa poliisi eyali mu ngoye za bulijjo eyategeerekeka nga Arinaitwe, okukoona endabirwamu ya mmotoka ya Col. Kiiza Besigye n’amufuuyira omukka ogubalagala, enkeera olugambo lwayita nti Besigye yali afudde abantu ne batandika okwekalakaasa.\nTTIYAGAASI MU NKOKO ZA KASULE\nZaali ssaawa nga 4:00 ez’oku makya ng’abantu batandise okugenda ku mirimu gyabwe, wabula abaali bagenze mu kibuga okukola baatandika okudda nga bagamba nti kibooko enyooka eyo temanyi ssaalumanya ne nnaalumanya!\nBaatutegeeza nti waaliwo olugambo olwali lutambula nti Col. Besigye yali afudde oluvannyuma lw’okumufuuyira omukka ogubalagala. Mu ddakiika ntono nnyo, kapangali za poliisi zaatandika okuwandagaza amasasi, omukka ogubalagala n’okukuba abantu.\nFfenna tweggalira mu mayumba, naye waliwo abavubuka abaddukira mu kifulukwa, abaserikale ne babasuulamu akakebe k’omukka ogubalagala ate ne babasibiramu. Okugenda okubaggulira ng’abamu bazirise.\nNg’omulunzi, omutima gwankubira ku nkoko zange ezaali zisoba mu 1,000, era ng’enda okuzituukako nga zonna zigwa bugwi eri kubanga mu kukuba omukka waliwo akakebe akaagwira ddala mu kiyumba kyazo ne guzigendamu.\nNakubira omusawo gwe nkozesa okuzijjanjaba Dr. Margaret Namusoke eyampa amagezi okusooka nkyuse amazzi agalimu oluvannyuma lw’eddakiika 30 nteekemu amalala agalimu ‘glucose’ nange kye nakola era ne zirabika ng’ezitereera kyokka zaagenda mu maaso n’okufa.\nWadde ng’abaserikale bano baali bakambwe nnyo era nga buli abasala mu maaso baali bamukuba, naguma ne nnumba eyali abakulira ne mutegeeza kye baali bakoze kyokka n’amboggolera nga bw’ang’amba nti, “Osobola okundaga akubye omukka mu nkoko zo? Nva mu maaso!”\nNnali sikyalina kya kukola okuggyako okutambula mmuviire sikulwa ng’ate nange ankuba!\nEnkoko zange zaafa ntunuulira ntunuulire era omwami omu Ronald Sserugo ye yazitwalanga n’azifumbira embwa ze.\nKasule yagenda mu bamawulire, teyajja gye tuli - Poliisi\nNGA tukyesansabaga Ssentebe w’ekyalo Ssaalongo Francis Musoke yajja n’alaba ekyali kituuse ku nkoko zange. Mu kiseera kino nange natandika okwewulira obubi olw’omukka guno era nassibwako eccupa kyokka nasaba omusawo aginteereko awaka nga bwe ndabirira enkoko zange.\nNga wayiseewo ennaku nnya nakubira omuduumizi wa Poliisi, Gen. Kale Kayihura n’angamba nti agenda kusindika abaserikale banoonyereze n’oluvannyuma bamuwe lipooti kw’anaasinziira okusalawo eky’okukola.\nBwe nadda eka nayita abamawulire ga Bukedde aga Agataliiko Nfuufu’ ne balaga ekyatuuka ku nkoko zange nga zifa nga 09/05/2011. Enkeera nakubira Gen. Kayihura ssimu kyokka n’annyombesa nti lwaki nayise abamawulire ng’ate ensonga namaze okuzimutwalira? Yantegeeza okukwagatana n’omwogezi wa poliisi Muky. Nabakooba annyambe okundaga engeri y’okukwatamu ensonga zino.\nMuky. Nabakooba n’antegeeza nti ensonga yali agenda kuzitambuza era nga mu bwangu abaserikale baali baakuggya okukola okunoonyereza.\nOmwezi gwa June nga guggwaako nafuna ssimu okuva ku kitebe kya Poliisi ekwasisa empisa (PSU) e Bukoto ne bantegeeza okugendayo mbannyonnyole ensonga zange era nagendayo enkeera ne bansuubiza okujja nabo bakole okunoonyereza okusingawo.\nOluvannyuma lwa wiiki bbiri, abasajja bana (bambega) nga bakulembeddwaamu Mw. Isaac Mugisha bajja ne mbatwala ku buli yalabako ng’enkoko zange zifa ne bawa obujulizi. Wabula ekyanneewuunyisa baagaana okugenda okubuuza Ssentebe wa LC1 nga bagamba nti baali bakooye nga n’obujulizi bwe baali bafunye bwali bubamala. Bwe nababuuza ekiddirira nga bamalirizza, bantegeeza nti bajja kuntegeeza nga lipoota ewedde.\nLipoota ya Poliisi\nMu lipoota ya poliisi eyafuluma nga August 23 2011, era eriko omukono gwa DIP Isaac Mugisha yalaga nti wadde ennyumba ya Kasule n’ekiyumba ky’enkoko biri mmita 10 okuva ku luguudo lw’e Ntebe; era nga ttiyagaasi ayinza okuba nga yakubibwa n’akosa enkoko, kizibu okumanya oba ye yazitta!\nMu lipoota, DIP Mugisha agamba nti wadde omusawo yalaga nti ttiyagaasi ye yatta enkoko, kizibu okukakasa obutuufu bw’ebigambo by’omusawo.\n“Kizibu okukakasa nti akakebe ka ttiyagaasi akaggyibwa mu nkoko nti poliisi ye yakakasukamu oba tebaakalonda ku kkubo ne bakasuula mu nkoko!\nAte Kasule ebintu yabiwaaba mu mawulire, ffe twagenda okutuukayo ng’obujulizi bwasaanawo dda. Ekirala teyasonga ku ani yakasuka ttiyaggaasi, n’olwekyo tewali bujulizi bw’aba ayagala agende awaabe,” Mugisha bwe yawandiika.\nKasule agamba nti mu mwezi gwa September, yakubira Mw. Mugisha n’amutegeeza nti lipooti yali emaze okufuluma nti yali mu kitongole ky’amateeka gye nagenda ne nfuna kkopi ku lipoota eno.\nLipoota yali eranga nti poliisi yali erina okubaako engeri gy’e nnyambamu okundiyirira enkoko zange ze nafiirwa olw’ebikolwa byayo era nga singa eremererwa nsobola okugenda mu kkooti okusobola okufuna obwenkanya.\nNga mmaze okufuna lipooti nakubira Gen. Kale Kayihura nang’amba nkolagane n’avunaanyizibwa ku kumuteekerateekera abantu b’alina okusisinkana antegekere olusisinkana kyokka okuva mu kiseera ekyo buli lwe njogera ne gwe bansindikako ankambuwalira nti, ‘Ggwe buli omu wano amanyi ensonga zo tewali lwaki kikwetaagisa okulaba IGP!’.\nAte bwe nkubira Gen. Kayihura ang’amba ndabe amutegekera b’alina okusisinkana nsobole okumulaba akole ku nsonga zange. Wano amagezi we ganneesibidde!